மும்பை அணிக்கெதிரான போட்டியின் போது ரோகித் சர்மாவின் விக்கெட்டை வீழ்த்தியவுடன் அனுஷ்கா சர்மா உற்சாகமாக காணப்பட்டார் . ஐபிஎல் தொடரின் நேற்றைய லீக் போட்டியின் போது மும்பை - பெங்களூரு அணிகள் மோதின . இரண்டு அணிகளுக்குமே ஒரு முக்கியமான போட்டி என்பதால் , பரபரப்பாக சென்ற போட்டியில் பெங்களூரு அணி 14 ரன்கள் வித்தியாசத்தில் வெற்றி பெற்றது . தற்போது நடைபெற்று வரும் ஐபிஎல் தொடரில் விளையாடும் வீரர்களின் மனைவிகள் தங்கள் கணவர்கள் விளையாடுவதை பார்க்க மைதானத்திற்கு வருகை தருகின்றனர் . அந்த வகையில் சென்னை வீரர் டோனியின் மனைவி ஷாக்சி , மும்பை வீரர் ரோகித்தின் மனைவி ரித்திகா கோஹ்லி மனைவி அனுஷ்கா சர்மா மற்றும் அவுஸ்திரேலியா வீரர் வாட்சன் மனைவி என அனைவரும் தங்கள் கணவருக்கு ஆதரவு தெரிவித்து வருகின்றனர் . இந்நிலையில் இப்போட்டியின் போது ரோகித் சர்மா வந்தவுடனே முதல் பந்திலே உமேஷ் யாதவ் பந்து வீச்சில் கீப்பரிடம் கேட்ச் கொடுத்து டக் அவுட்டாகி வெளியேறினார் . அப்போது கோஹ்லியின் மனைவி அனுஷ்கா எழுந்து கை தட்டினார் , அதுவே ரோகித்தின் மனைவி மிகவும் கவலையாக காணப்பட்டார் . அது தொடர்பான புகைப்படங்கள் தற்போது சமூகவலைத்தளங்களில் வைரலாகி வருகிறது .


சாம்பியன்ஸ் கோப்பை போட்டிக்கு எல்லா வகையிலும் தயாராக இருக்கிறேன் என்று சாம்பியன் டிராபியில் விளையாட நினைக்கும் தனது விருப்பத்தைச் சொன்னார் தினேஷ் கார்த்திக் . தினேஷ் கார்த்திக் இலண்டனில் நேற்று செய்தியாளர்களுக்கு அளித்த பேட்டிஃ ‘வங்காளதேசத்துக்கு எதிரான பயிற்சி ஆட்டம் எனது திறமையை வெளிப்படுத்த நல்ல வாய்ப்பாக அமைந்தது . மிடில் ஆர்டரில் நிலைத்து நின்று ஆடியது மகிழ்ச்சி அளிக்கிறது . தற்போது நான் சாம்பியன்ஸ் கோப்பை போட்டிக்கு எல்லா வகையிலும் தயாராக இருப்பதாக கருதுகிறேன்’ என்று தெரிவித்தார் . சாம்பியன்ஸ் கோப்பை கிரிக்கெட் போட்டிக்கான இந்திய அணியில் இடம் பிடித்துள்ள மிடில் ஆர்டர் பேட்ஸ்மேன் தினேஷ் கார்த்திக் , வங்காளதேசத்துக்கு எதிரான பயிற்சி ஆட்டத்தில் 94 ஒட்டங்கள் குவித்து அசத்தினார் . இதனால் அவருக்கு ஆடும் லெவன் அணியில் வாய்ப்பு கிடைக்கும் என்று எதிர்பார்க்கப்படுகிறது . இவருக்கு ஆடும் லெவன் அணியில் இடம் உண்டா ? இல்லைய ? என்பது ஜூன் 4 - ம் தேதி இந்திய அணியும் , பாகிஸ்தான் அணியும் மோதும் ஆட்டத்தின் போதே தெரியும் .


இந்திய அணியில் விராட் கோலி இல்லாதது வங்கதேச அணிக்கு சாதகம்தான் என அந்த அணியின் கேப்டன் மோர்டசா தெரிவித்துள்ளார் . இந்திய அணியின் கேப்டன் விராட் கோலி தொடர்ந்து ஓய்வில்லாமல் ஆடிக்கொண்டிருப்பதால் ஆசிய கோப்பை தொடரில் அவருக்கு ஓய்வு அளிக்கப்பட்டுள்ளது . இங்கிலாந்தில் இரண்டரை மாதத்திற்கும் மேலாக சுற்றுப்பயணம் செய்து இந்திய அணி ஆடியது . இதில் அனைத்து போட்டிகளிலும் ஆடிய விராட் கோலிக்கு , ஆசிய கோப்பையில் ஓய்வு அளிக்கப்பட்டுள்ளது . விராட் கோலி இல்லாததால் ஆசிய கோப்பையில் ரோஹித் சர்மா இந்திய அணியின் கேப்டனாக செயல்பட்டு வருகிறார் . ரோஹித் சிறப்பாகவே கேப்டன்சி செய்கிறார் . ஹாங்காங் மற்றும் பாகிஸ்தான் அணிகளை வீழ்த்தி சூப்பர் 4 சுற்றுக்கு இந்திய அணி தகுதி பெற்றுள்ளது . கோலி இல்லாவிட்டாலும் இந்திய அணி வலுவாகவே இருக்கிறது என்பது கங்குலி , காம்பீர் , சேவாக் உள்ளிட்ட முன்னாள் வீரர்களின் கருத்து . அதை உறுதி செய்யும் வகையில் , இந்திய அணியும் சிறப்பாகவே ஆடிவருகிறது . ஆனால் கோலி இல்லாதது தங்களது அணிக்கு சாதமாகத்தான் இருக்கும் பாகிஸ்தான் வீரர்கள் பலரும் கருத்து தெரிவித்தனர் . ஆனால் அவர்கள் நினைப்பு தவறு என்பதை நிரூபிக்கும் விதமாக கோலி இல்லமாலேயே எளிதாக பாகிஸ்தானை வீழ்த்தி அபார வெற்றி பெற்றது இந்திய அணி . கோலி இல்லாவிட்டாலும் இந்திய அணி சிறந்தே விளங்குகிறது . சூப்பர் 4 சுற்றில் இன்று இந்தியா மற்றும் வங்கதேச அணிகள் மோதுகின்றன . இந்நிலையில் , இதுதொடர்பாக பேசியுள்ள வங்கதேச கேப்டன் மோர்டசா , இந்திய அணியில் விராட் கோலி வங்கதேச அணிக்கு மட்டுமல்லாமல் எந்த எதிரணிக்குமே சாதகமாக இருக்கும் என தெரிவித்தார் . கோலி இல்லாமல்தான் நிதாஹஸ் டிராபியில் இலங்கை மற்றும் வங்கதேச அணிகளை அடித்து துவம்சம் செய்து இந்திய அணி வென்றது . அதை வங்கதேச கேப்டன் மறந்துவிட்டார் போல . . ? மேலும் ஆசிய கோப்பை தொடரிலும் இதுவரை நடந்த இரண்டு போட்டிகளிலும் இந்திய அணி சிறப்பாகவே ஆடியுள்ளது . மோர்டசாவின் நினைப்பை தகர்க்கும் வகையில் , இன்றைய போட்டியிலும் இந்திய வீரர்கள் கண்டிப்பாக சிறப்பாகவே ஆடுவார்கள் .


பிகினி ஆடை புகைப்படங்களை இன்ஸ்டாகிராமில் வெளியிட்டு தோனி வாழ்க்கை வரலாறு படத்தில் நடித்த பாலிவுட் நடிகை திஷா படானி ரசிகர்கள் கண்களுக்கு விருந்து படைத்துள்ளார் . பொறாமைப்படவைக்கும் கவர்ச்சியான உடல் அழகைக் கொண்ட திஷா படானி தனது உடல் அழகை பிகினி ஆடைகள் மூலம் வெளிக்காட்ட கூச்சப்படுவதில்லை அந்த வரிசையில் அவர் சிவப்பு நிற பிகினி ஆடையில் எடுக்கப்பட்ட தனது புகைப்படத்தை இன்ஸ்டாகிராமில் வெளியிட்டுள்ளார் . மேக்கப் ஏதுமின்றி இயல்பான தோற்றத்தில் திஷா படானி நிற்கும் இந்தப் படம் ரசிகர்களை வெகுவாகக் கவர்ந்துள்ளது . இணையதளத்தில் புயலாகப் பரவி வரும் இந்தப் படத்துக்கு இதுவரை 8 லட்சத்துக்கும் மேற்பட்ட லைக்குகள் கிடைத்துள்ளன . மேலும் விமர்சனங்களும் மழை போல பொழிந்து வருகின்றன . இதில் சுவாரசியமான தகவல் என்னவென்றால் திஷா படானி ஆண் நண்பன் என்று கூறப்படும் டைகர் ஷ்ராஃபின் சகோதரி கிருஷ்ணா ஷ்ராஃபும் லைக் செய்துள்ளார் . திஷாப படானி அலி அப்பாஸ் ஜாஃபரின் பாரத் என்ற படத்தில் கயிறு வித்தைக் கலைஞரான ராதா என்ற கதாபாத்திரத்தில் சல்மான் கானின் ஜோடிகளில் ஒருவராக நடிக்கிறார் . இந்தப் படத்தில் காத்ரின்னா கைஃப் உள்ளிட்டோரும் நடிக்கின்றனர் . தமிழில் 400 கோடி ரூபாய் பட்ஜெட்டில் தயாராகவிருக்கும் சுந்தர் சியின் சங்கமித்ரா என்ற படத்திலுக் திஷா படானி நடிக்கவிருக்கிறார் .


ஆஸ்திரேலிய கிரிக்கெட் அணியின் வேகப்பந்து வீச்சாளர் சீன் அப்போட்டை கிரிக்கெட் ரசிகர்களால் அவ்வளவு எளிதில் மறந்துவிடமுடியாது . 2014 - ம் ஆண்டு நடந்த உள்நாட்டு போட்டி ஒன்றில் அப்போட் வீசிய பந்து பின் கழுத்தில் பட்டு பிலிப் ஹக்ஸ் உயிரிழந்தார் . இந்த சம்பவம் கிரிக்கெட் உலகத்தில் பெரும் பரபரப்பையும் சோகத்தையும் ஏற்படுத்தியது . இந்த சம்பவத்தை அடுத்து கடுமையான மன உளைச்சலுக்கும் சோகத்திற்கும் உள்ளானவர் பவுலர் அப்போட் தான் . அதன்பிறகு பவுலிங்கின் வேகத்தை குறைத்து வீசிவந்தார் . இப்போது மீண்டும் பழைய ஃபாமுக்கு வந்துவிட்டார் . அவர் மீண்டும் வேகமாக வீச தொடங்கியதும் பழைய சம்பவத்தைப் போல இப்போதும் ஒரு சம்பவம் நடந்துள்ளது . ஆஸ்திரேலியாவில் ’ஷெபீல்டு ஷீல்டு’கோப்பைக்கான முதல் தரப் போட்டி நடந்துவருகிறது . இதில் நியூ சவுத் வேல்ஸ் அணியும் விக்டோரியா அணியும் மோதின . சவுத் வேல்ஸ் அணி சார்பில் , வேகப்பந்து வீச்சாளர் அப்போட் பந்துவீசினார் . அவர் வீசிய பவுன்சர் , 20 வயதான இளம் பேட்ஸ்மேன் 20 புகோவ்ஸ்கியின் ஹெல்மெட்டில் வேகமாகத் தாக்கியது . இதில் நிலைகுலைந்த புகோவ்ஸ்கி , சரிந்து விழுந்தார் . உடனடியாக மற்ற வீரர்கள் மற்றும் நடுவர்கள் வந்து அவரை தூக்க முயன்றனர் . உடனடியாக பிசியோதெரபிஸ்ட் வரவழைக்கப்பட்டு சிகிச்சை அளிக்கப்பட்டது . அந்த பேட்ஸ்மேன் சாதாரண நிலைக்கு திரும்ப அதிக நேரம் ஆனது . ஆனாலும் அவரால் நடக்க முடியவில்லை . அவருக்கு தொடர்ந்து சிகிச்சை அளிக்கப்பட்டு வருகிறது . இந்த சம்பவம் மீண்டும் கிரிக்கெட் உலகில் பரபரப்பை ஏற்படுத்தியுள்ளது .


சமகால கிரிக்கெட்டில் அசைக்க முடியாத மாபெரும் சாதனை வீரர்களாகவும் கேப்டன்களாகவும் திகழ்பவர்கள் கோலியும் ஸ்டீவ் ஸ்மித்தும் . ஒவ்வொரு போட்டியிலும் பரஸ்பரம் சாதனைகளை முறியடித்து புதிய சாதனைகளை படைத்து வரும் கோலியும் , ஸ்மித்தும் கேப்டன்களாகவும் சர்வதேச கிரிக்கெட் அரங்கில் சிறந்தவர்களாக திகழ்கின்றனர் . சமகாலத்தில் இரு பெரும் ஜாம்பவன்களாக திகழும் இவர்களில் யார் பெஸ்ட் ? என்ற கேள்விக்கு , இவர் தான் என சட்டென பதிலளிப்பது சற்று சிரமம்தான் . ஏனெனில் அந்த அளவிற்கு இருவரும் வீரராகவும் கேப்டனாகவும் சாதனைகளை குவித்து வருகின்றனர் . இந்நிலையில் , இந்திய அணியின் முன்னாள் ஜாம்பவான் வீரரும் தற்போதைய 19 வயதுக்குட்பட்டோருக்கான அணியின் பயிற்சியாளருமான டிராவிட் , கோலி , ஸ்மித் ஆகிய இருவரில் கோலி தான் பெஸ்ட் என நெற்றியில் அடித்தாற்போல பதிலளித்துள்ளார் . இதுதொடர்பாக கருத்து தெரிவித்துள்ள டிராவிட் , கோலியும் ஸ்மித்தும் ஒருவருக்கொருவர் சளைத்தவர்கள் அல்ல . இருவருமே தனிப்பட்ட முறையிலும் கேப்டனாகவும் சிறப்பாக செயல்படுகின்றனர் . ஆனால் கோலி , தற்போது ஃபார்மின் உச்சத்தில் இருக்கிறார் . டெஸ்ட் , ஒருநாள் , டி20 என மூன்று விதமான கிரிக்கெட்டிற்கும் ஏற்ற வகையில் தன்னை மாற்றிக்கொள்வது என்பது அவ்வளவு எளிதான காரியம் அல்ல . ஆனால் அதை கோலி சிறப்பாக செய்கிறார் . எனவே என்னை பொறுத்தவரை ஸ்மித்தைவிட கோலி ஒருபடி மேல்தான் என டிராவிட் தெரிவித்துள்ளார் .


கடந்த 30 ஆண்டுகளில் ஆடிய இந்திய வீரர்களில் 11 வீரர்களை தேர்வு செய்து தனது கனவு டெஸ்ட் அணியை அறிவித்துள்ளார் முன்னாள் கேப்டன் அனில் கும்ப்ளே . டெஸ்ட் கிரிக்கெட்டில் முத்திரை பதித்த இந்திய வீரர்களில் ஒருவர் அனில் கும்ப்ளே . அதிக டெஸ்ட் விக்கெட்டுகளை வீழ்த்திய பவுலர்களின் பட்டியலில் , 619 விக்கெட்டுகளுடன் மூன்றாவது இடத்தில் உள்ள கும்ப்ளே , அதிக டெஸ்ட் விக்கெட்டுகளை வீழ்த்திய இந்திய பவுலர் என்ற பெருமையுடையவர் . இந்திய டெஸ்ட் அணியின் கேப்டனாகவும் இருந்துள்ளார் . கிரிக்கெட்டிலிருந்து ஓய்வுபெற்ற பிறகு இந்திய அணியின் தலைமை பயிற்சியாளராகவும் இருந்தார் . இந்நிலையில் , 1990ம் ஆண்டுக்கு பிறகான கடந்த 30 ஆண்டுகளில் ஆடிய வீரர்களில் 11 வீரர்களை தேர்வு செய்து கனவு அணியை அறிவித்துள்ளார் . கும்ப்ளே தலைமையிலான அவரது கனவு அணியின் தொடக்க வீரர்களாக ராகுல் டிராவிட் மற்றும் வீரேந்திர சேவாக்கை தேர்வு செய்துள்ளார் . ராகுல் டிராவிட்டுக்கு தொடக்க வீரராக களமிறங்குவது புதிதல்ல , அவர் எந்த வரிசையிலும் ஆடக்கூடியவர் என்பதாலும் மிடில் ஆர்டருக்கு வேறு சில வீரர்கள் இருப்பதால் ராகுல் டிராவிட்டை தொடக்க வீரராக தேர்வு செய்துள்ளார் கும்ப்ளே . 3ம் வரிசையில் தற்போதைய இந்திய கேப்டன் விராட் கோலியையும் 4ம் வரிசையில் சச்சின் டெண்டுல்கரையும் தேர்வு செய்துள்ளார் . கோலிதான் தற்போதைய இந்திய அணியின் நிரந்தர 3ம் வரிசை வீரர் . சச்சின் டெண்டுல்கர் அவர் ஆடிய காலத்தில் 4ம் வரிசையில் தான் ஆடினார் . 5ம் வரிசையில் விவிஎஸ் லட்சுமணனை தேர்வு செய்துள்ளார் . இதில் ஆச்சரியம் ஏதுமில்லை . 6 மற்றும் 7ம் வரிசைகளில் முறையே முன்னாள் கேப்டன்கள் கபில் தேவ் மற்றும் தோனி ஆகிய இருவரையும் தேர்வு செய்துள்ளார் கும்ப்ளே . தன்னுடன் மற்றொரு ஸ்பின்னராக அவருடன் நீண்டகாலம் பந்துவீசிய ஹர்பஜன் சிங்கையும் வேகப்பந்து வீச்சாளர்களாக ஸ்ரீநாத் மற்றும் ஜாகீர் கான் ஆகிய இருவரையும் கும்ப்ளே தேர்வு செய்துள்ளார் . ஹர்பஜனை காட்டிலும் டெஸ்ட் கிரிக்கெட்டில் அஷ்வின் வெற்றிகரமான வீரராக திகழும் பட்சத்திலும் கும்ப்ளே ஹர்பஜனை தேர்வு செய்ததற்கான காரணம் , இருவரும் ஒன்றாக ஆடியதுதான் . கும்ப்ளேவின் நல்ல ஸ்பின் பார்ட்னர் என்ற முறையில் ஹர்பஜனை தேர்வு செய்துள்ளார் . தனது கனவு அணியில் தன்னுடன் ஆடிய சச்சின் , டிராவிட் , லட்சுமணன் , ஸ்ரீநாத் , ஹர்பஜன் , சேவாக் ஆகியோரை தேர்வு செய்த கும்ப்ளே , கங்குலியை மட்டும் கழட்டிவிட்டுள்ளார் . மிடில் ஆர்டரில் இடது கை பேட்ஸ்மேன் தேவையில்லை என்பதால் கங்குலியை கழட்டிவிட்டதாக கும்ப்ளே விளக்கமளித்துள்ளார் . கும்ப்ளேவின் கனவு டெஸ்ட் அணிஃ ராகுல் டிராவிட் , சேவாக் , விராட் கோலி , சச்சின் டெண்டுல்கர் , விவிஎஸ் லட்சுமணன் , கபில் தேவ் , தோனி ( விக்கெட் கீப்பர் ) , அனில் கும்ப்ளே ( கேப்டன் ) , ஹர்பஜன் சிங் , ஸ்ரீநாத் , ஜாகீர் கான் .


வரும் 26 ஆம் தேதி மன்ற நிர்வாகிகளை சந்திக்கும் ரஜினிகாந்த் , தமிழகத்தின் அரசியல் களத்தில் அடியெடுத்து வைக்கப்போகும் செய்தியை நிச்சயம் அறிவிப்பார் என்று காந்திய மக்கள் இயக்க தலைவர் தமிழருவி மணியன் கூறியுள்ளார் . நடிகர் ரஜினிகாந்த் , அரசியலில் ஈடுபடுவது பற்றி பல்வேறு தகவல்கள் கடந்த சில மாதங்களாக வெளிவந்த வண்ணம் உள்ளது . ஆனாலும் , ரஜினி அரசியலுக்கு வருவது குறித்து , அதிகாரப்பூர்வமாக எந்தவொரு தகவலும் வெளியாகவில்லை . கரூர் , திண்டுக்கல் , கன்னியாகுமரி உள்ளிட்ட 15 மாவட்டங்களைச் சேர்ந்த ரசிகர் மன்ற நிர்வாகிகளை நடிகர் ரஜினிகாந்த் சந்தித்தார் . அப்போது , அரசியலுக்கு வருவது குறித்து , இலைமறைகாயாக கருத்து தெரிவித்திருந்தார் . ரஜினிகாந்தின் இந்த பேச்சு மிகுந்த எதிர்பார்ப்பை ஏற்படுத்தியது . போருக்குத் தயாராகுங்கள் . . . . நாட்டில் சிஸ்டம் கெட்டுப்போய் உள்ளது என் ரசிகர் மன்ற நிர்வாக சந்திப்பில் அவர் பேசியிருந்தார் . இந்த நிலையில் , வரும் 26 ஆம் தேதி முதல் 31 ஆம் தேதி வரை ரஜினிகாந்த் , ரசிகர்களை சந்திக்க உள்ளதாக செய்தி வெளியாகி உள்ளது . ரசிகர்மன்ற நிர்வாகிகளுடன் , ரஜினி காந்த் சந்திப்பு குறித்து தமிழருவி மணியன் கூறும்போது , ரஜினி அரசியலுக்கு வருவாரா ? வரமாட்டாரா ? என்ற பட்டிமன்றம் நிகழ்ந்து வருகிறது . இந்த கேள்விகளுக்கு விடை தரக்கூடிய வகையில் வரும் 26 ஆம் தேதி முதல் 31 ஆம தேதி வரையிலான ரசிகர்கள் சந்திப்பு இருக்கும் . அந்த 6 நாட்களில் ரஜினிகாந்த் , தமிழகத்தின் அரசியல் களத்தில் அடியெடுத்து வைக்கப்போகும் செய்தியை அவர் மிக நிச்சயம் அறிவிப்பார் என்று தமிழருவி மணியன் கூறினார் . இடைத்தேர்தலை மட்டுமே சந்திக்கக்கூடிய ஒரு வேட்பாளராக ரஜினிகாந்த் தன்னை முன்னிறுத்துகிற மனிதர் இல்லை என்றும் , திராவிட கட்சிகளுக்கு மாற்றாக நல்ல ஒரு அரசியலை வளர்த்தெடுக்க வேண்டும் என்று ரஜினி விரும்புவதாகவும் தமிழருவி மணியன் கூறினார் .


ஆஸ்திரேலிய அணியின் பார்வையில் கோலிதான் முதல் எதிரி என்று மைக் ஹசி தெரிவித்துள்ளார் . இந்தியா - ஆஸ்திரேலியா இடையிலான நான்கு போட்டிகள் கொண்ட டெஸ்ட் கிரிக்கெட் தொடர் வரும் 23 - ஆம் தேதி புணேவில் தொடங்குகிறது . இந்த நிலையில் மைக் ஹசி கூறியதாவதுஃ “ஆஸ்திரேலிய அணியின் பார்வையில் கோலிதான் முதல் எதிரி . அவரை விரைவாக வீழ்த்த முயற்சிக்க வேண்டும் . அவரை வம்பு சண்டைக்கு இழுக்கக் கூடாது . அவரை சீண்டினால் , அதிரடியாக ரன் குவித்துவிடுவார் . அவர் எப்போதுமே களத்தில் வாக்குவாதம் செய்வதையும் , எதிரணியின் பந்துவீச்சாளர்களை துவம்சம் செய்வதையும் விரும்பக்கூடியவர் . எனவே அவரை சீண்டுவது நமக்கு பாதகமாகிவிடும் . கோலியை வீழ்த்துவதற்கு ஆஸ்திரேலிய வீரர்கள் சரியான திட்டத்தோடு களமிறங்க வேண்டும் . அதை முடிந்த அளவுக்கு சிறப்பாக செயல்படுத்த முயற்சிக்க வேண்டும் . அதை செய்யாமல் அவரை வாய்ச் சண்டைக்கு இழுத்தால் அவர் பதிலடி கொடுத்துவிடுவார் . தேவையில்லாமல் அவரை சீண்டும்போது நம்முடைய கவனம் திசை திரும்பக்கூடும் . இந்தத் தொடரைப் பொறுத்தவரையில் வெற்றிக்கான வியூகத்தை சரியாக செயல்படுத்தும் அணியே வெற்றி பெறும் . வம்புச் சண்டையை இழுப்பதன் மூலமோ , ஆக்ரோஷமாக ஆடுவதன் மூலமோ வெற்றி பெற முடியாது . தற்போதைய நிலையில் கோலி மிகுந்த நம்பிக்கை கொண்டவராக இருக்கிறார் . இந்திய ஆடுகளங்களின் தன்மை குறித்து அவருக்கு நன்றாகத் தெரியும் . பொதுவாகவே அவர் சிறப்பாக ஆடிவிட்டால் அந்தப் போட்டியில் இந்தியா வென்றுவிடும் இதேபோல் ஆஸ்திரேலியாவில் ஸ்டீவன் ஸ்மித் , டேவிட் வார்னர் ஆகியோர் மிக முக்கியமான பேட்ஸ்மேன்கள் . இவர்கள் ரன் குவித்துவிட்டால் ஆஸ்திரேலியா வெற்றி பெற்றுவிடும் . அவர்கள் விரைவாக வீழ்ந்துவிட்டால் , எஞ்சிய பேட்ஸ்மேன்கள் கடுமையான நெருக்கடிக்கு தள்ளப்படுவார்கள் . ஸ்டீவன் ஸ்மித்தை விரைவாக வீழ்த்துவதற்கு இந்திய அணியினர் முயற்சிப்பார்கள் என்றார் .


தென் ஆப்பிரிக்காவுக்கு எதிரான மூன்றாவது மற்றும் கடைசி டி20 கிரிக்கெட் ஆட்டத்தில் 5 விக்கெட் வித்தியாசத்தில் வெற்றி கண்டு , 3 போட்டிகள் கொண்ட தொடரை 2 - 1 என்ற கணக்கில் கைப்பற்றியது இலங்கை அணி . ஆறு மாதங்களுக்குப் பிறகு அணிக்குத் திரும்பிய டிவில்லியர்ஸ் 44 பந்துகளில் 3 சிக்ஸர் , 2 பவுண்டரிகளுடன் 63 ஓட்டங்கள் குவித்தபோதும் , தென் ஆப்பிரிக்க அணியால் வெற்றி பெற முடியவில்லை . தென் ஆப்பிரிக்காவின் கேப்டவுன் நகரில் புதன்கிழமை நடைபெற்ற இந்த ஆட்டத்தில் டாஸ் வென்று முதலில் பேட் செய்த தென் ஆப்பிரிக்க அணி 20 ஓவர்களில் 5 விக்கெட் இழப்புக்கு 169 ஓட்டங்கள் குவித்தது . அந்த அணியில் அதிகபட்சமாக டிவில்லியர்ஸ் 63 , ஹென்ரிக்ஸ் 41 ஓட்டங்கள் ( 34 பந்துகளில் ) எடுத்தனர் . இலங்கைத் தரப்பில் குலசேகரா , பிரசன்னா , சன்டகன் , குணரத்னே ஆகியோர் தலா ஒரு விக்கெட் வீழ்த்தினர் . பின்னர் ஆடிய இலங்கை அணியில் தொடக்க வீரர் டிக்வெல்லா 57 பந்துகளில் 68 ஓட்டங்கள் சேர்த்து வெளியேற , வெற்றி எளிதானது . பிரசன்னா 16 பந்துகளில் 3 சிக்ஸர் , 3 பவுண்டரிகளுடன் ஆட்டமிழக்காமல் 37 ஓட்டங்கள் குவிக்க , இலங்கை அணி 19.5 ஓவர்களில் 5 விக்கெட் இழப்புக்கு 170 ஓட்டங்கள் குவித்து வெற்றி கண்டது . தென் ஆப்பிரிக்கத் தரப்பில் இம்ரான் தாஹிர் 3 விக்கெட்டுகளை சாய்த்தார் . இலங்கை வீரர் டிக்வெல்லா ஆட்டநாயகன் மற்றும் தொடர் நாயகன் விருதுகளை தட்டிச் சென்றார் .


சின்சினாட்டி மாஸ்டர்ஸ் டென்னிஸ் போட்டியில் பல்கேரியாவின் கிரிகோர் டிமிட்ரோவ் , அமெரிக்காவின் ஜான் இஸ்னர் , ருமேனியாவின் சைமோனா ஹேலப் , ஸ்பெயினின் கார்பைன் முகுருஸா ஆகியோர் அசத்தலாக ஆடி அடுத்த சுற்றுக்கு முன்னேறியுள்ளனர் . சின்சினாட்டி மாஸ்டர்ஸ் டென்னிஸ் போட்டி அமெரிக்காவின் சின்சினாட்டி நகரில் நடைபெற்று வருகிறது . இந்தப் போட்டியின் ஆடவர் ஒற்றையர் 3 - வது சுற்றில் பல்கேரியாவின் கிரிகோர் டிமிட்ரோவ் மற்றும் ஆர்ஜென்டீனாவின் ஜுவான் மார்ட்டின் டெல் போட்ரோ மோதினர் . இதில் , ஜுவான் மார்ட்டினை 6 - 3,7 - 5 என்ற நேர் செட்களில் கிரிகோர் டிமிட்ரோவ் வீழ்த்தினார் . கிரிகோர் தனது காலிறுதியில் ஜப்பானின் யூச்சி சுகிதாவை சந்திக்கிறார் . ஸ்பெயினின் டேவிட் ஃபெரர் சகநாட்டவரான பாப்லோ கரீனோ பஸ்டாவை 6 - 4,6 - 4 என்ற நேர் செட்களில் வீழ்த்தினார் . டேவிட் ஃபெரர் காலிறுதியில் ஆஸ்திரியாவின் டொமினிக் தீமை சந்திக்கிறார் டேவிட் ஃபெரர் . அமெரிக்காவின் ஜான் இஸ்னர் சகநாட்டவரான பிரான்செஸ் டியாஃபோவை 7 - 6 ( 4 ) , 7 - 5 என்ற நேர் செட்களில் வீழ்த்தினார் . ஜான் இஸ்னர் காலிறுதியில் அமெரிக்காவின் ஜேர்டு டொனால்டுசன்னை சந்திக்கிறார் இஸ்னர் . மகளிர் ஒற்றையர் 3 - வது சுற்றில் போட்டித் தரவரிசையில் 2 - வது இடத்தில் இருக்கும் ருமேனியாவின் சைமோனா ஹேலப் , லாத்வியாவின் அனாஸ்டாஜியாவை 6 - 4,6 - 3 என்ற நேர் செட்களில் வீழ்த்தினார் . ஹேலப் தனது காலிறுதியில் பிரிட்டனின் ஜோகன்னா கோன்டாவுடன் மோதுகிறார் . ரஷியாவின் ஸ்வெட்லானா குஸ்நெட்சோவா , ஸ்பெயினின் சுவாரெஸ் நவரோவாவை 6 - 2,6 - 4 என்ற நேர் செட்களில் தோற்கடித்தார் . ஸ்வெட்லானா குஸ்நெட்சோவா காலிறுதியில் ஸ்பெயினின் கார்பைன் முகுருஸாவுடன் மோதுகிறார் . போட்டித் தரவரிசையில் 6 - ஆவது இடத்தில் இருக்கும் டென்மார்க்கின் கரோலின் வோஸ்னியாக்கி , ஆஸ்திரேலியாவின் ஆஷ்லே பர்ட்டியை 6 - 4,6 - 2 என்ற நேர் செட்களில் வீழ்த்தினார் .


ஐசிசி பத்தொன்பது வயதுக்கு உள்பட்டோருக்கான உலகக் கோப்பை அணியில் ஐந்து இந்திய வீரர்கள் இடம்பிடித்துள்ளனர் . அண்மையில் நிறைவடைந்த யு - 19 உலகக் கோப்பை கிரிக்கெட் போட்டியில் இந்தியா 8 விக்கெட்டுகள் வித்தியாசத்தில் ஆஸ்திரேலியாவை வீழ்த்தி சாம்பியன் ஆனது . மேலும் , 4 முறை சாம்பியன் ஆன ஒரே அணி என்ற பெருமையும் பெற்று கம்பீரமாக நிற்கிறது . இந்த நிலையில் , ஐசிசி யு - 19 உலகக் கோப்பை அணி நேற்று அறிவிக்கப்பட்டது . இதில் உலகக் கோப்பை போட்டியில் 261 ஓட்டங்கள் அடித்த இந்திய கேப்டன் பிருத்வி ஷா , 252 ஓட்டங்கள் விளாசிய இறுதி ஆட்ட நாயகன் மஞ்சோத் கல்ரா , 372 ஓட்டங்கள் குவித்த தொடர் நாயகன் சுபம் கில் ஆகியோர் இடம் பிடித்துள்ளனர் . 14 விக்கெட்டுகள் வீழ்த்திய அனுகுல் ராய் , 9 விக்கெட்டுகள் சாய்த்த கமலேஷ் நாகர்கோடி ஆகியோர் சேர்க்கப்பட்டுள்ளனர் . மொத்தம் 6 நாடுகளைச் சேர்ந்த வீரர்கள் தேர்வு செய்யப்பட்டுள்ள இந்த அணிக்கு , தென் ஆப்பிரிக்க அணியின் கேப்டன் ரேனார்ட் வான் டான்டர் கேப்டனாக நியமிக்கப்பட்டுள்ளார் . இந்த உலகக் கோப்பை போட்டியில் அவர் மொத்தமாக 348 ஓட்டங்கள் அடித்துள்ளார் . ஐசிசி அணிக்கான 12 - வது வீரராக உலகக் கோப்பை போட்டியில் அதிகபட்ச ஓட்டங்கள் எடுத்த மேற்கிந்தியத் தீவுகளின் அலிக் அதானேஸ் சேர்க்கப்பட்டுள்ளார் . ஐசிசி யு - 19 உலகக் கோப்பை அணி ( பேட்டிங் ஆர்டரில் ) : பிருத்வி ஷா , மஞ்சோத் கல்ரா , சுபம் கில் ( இந்தியா ) , ஃபின் ஆலன் ( நியூஸிலாந்து ) , ரேனார்ட் வான் டான்டர் ( கேப்டன் , தென் ஆப்பிரிக்கா ) , வன்டிலே மக்வேது ( விக்கெட் கீப்பர் , தென் ஆப்பிரிக்கா ) , அனுகுல் ராய் , கமலேஷ் நாகர்கோடி ( இந்தியா ) , ஜெரால்டு கோட்ஸி ( தென் ஆப்பிரிக்கா ) , காய்ஸ் அகமது ( ஆப்கானிஸ்தான் ) , ஷாஹீன் அப்ரிதி ( பாகிஸ்தான் ) , அலிக் அதானேஸ் ( மேற்கிந்தியத் தீவுகள் ) .


இந்தியன் சூப்பர் லீக் ( ஐஎஸ்எல் ) கால்பந்து போட்டியின் 21 - வது ஆட்டத்தில் 1 - 0 என்ற கோல் கணக்கில் ஜாம்ஷெட்பூர் வீழ்த்தி அந்த அணிக்கு முதல் தோல்வியை அளித்தது எஃப்சி புணே சிட்டி அணி . இந்தியன் சூப்பர் லீக் ( ஐஎஸ்எல் ) கால்பந்து போட்டியின் 21 - வது ஆட்டம் புணே - ஜாம்ஷெட்பூர் அணிகளுக்கு இடையே நடைப்பெற்றது . இந்த ஆட்டம் , ஜார்க்கண்ட் மாநிலம் ஜாம்ஷெட்பூரில் நேற்று மாலை நடைபெற்றது . இரு அணிகளுக்கும் இடையே விறு விறுப்பாக நடைபெற்ற இந்த ஆட்டத்தில் 16 - வது நிமிடத்தில் ஜாம்ஷெட்பூர் தனது முதல் கோலுக்கு முயற்சித்தது . ஆனால் , அதனை புணே கீப்பர் தடுத்தார் . தொடர்ந்து நடைபெற்ற ஆட்டத்தில் ஜாம்ஷெட்பூர் ஆதிக்கம் செலுத்திய நிலையில் ஆட்டத்தின் 26 - வது நிமிடத்தில் ஜாம்ஷெட்பூர் வீரர் இஸு அஸுகா , புணே வீரர் எமிலியானோ அல்ஃபாரோ ஆகியோர் விதிகளை மீறியதாக , மஞ்சள் அட்டை காண்பிக்கப்பட்டு எச்சரிக்கப்பட்டனர் . இந்த நிலையில் , 30 - வது நிமிடத்தில் புணே அணி தனது கோல் கணக்கை தொடங்கியது . அதனை அந்த அணியின் ஆதில் கான் அடித்தார் . இதனால் புணே 1 - 0 என முன்னிலைப் பெற்றது . தொடர்ந்து 44 - வது நிமிடத்தில் ஜாம்ஷெட்பூர் அணி தனது கோலை அடித்தது . அந்த அணியின் இஸு அஸுகா , சக வீரர் அடித்த பந்தை தலையால் முட்டி கோலடித்தார் . ஆனால் . அது விதிகளை மீறிய வகையில் இருந்ததாகக் கூறி , அந்த கோல் நிராகரிக்கப்பட்டது . இவ்வாறாக முதல் பாதியில் புணே முன்னிலையில் இருந்தது . பின்னர் நடைபெற்ற 2 - வது பாதியில் புணே தடுப்பாட்டத்தை மேற்கொண்டு ஜாம்ஷெட்பூருக்கு கோல் வாய்ப்புகள் வழங்காமல் பார்த்துக் கொண்டது . ஆட்டத்தின் இறுதியில் புணே 1 - 0 என்ற கோல் கணக்கில் வென்றது . இந்த சீசனில் முதல் முறையாக களம் கண்டுள்ள ஜாம்ஷெட்பூர் அணி இதுவரை ஐந்து ஆட்டங்கள் ஆடியுள்ள நிலையில் முதல் தோல்வியை சந்தித்துள்ளது . அதுவும் தனது சொந்த மண்ணிலேயே வீழ்ந்தது என்பது குறிப்பிடத்தக்கது .


கல்லூரிகளுக்கு இடையிலான மாநில அளவிலான ஆடவர் வலைகோல் பந்தாட்டப் போட்டியில் தருமபுரி மாவட்ட டான் போஸ்கோ கல்லூரி அணி முதலிடம் பெற்று அசத்தியது . நாமக்கல் மாவட்டம் , இராசிபுரம் திருவள்ளுவர் அரசு கலைக் கல்லூரி மற்றும் மாவட்ட ஹாக்கி சங்கம் சார்பில் கடந்த 12,13 ஆகிய தேதிகளில் இந்தப் போட்டி நடைபெற்றது . திருவள்ளுவர் அரசு கலைக் கல்லூரி மற்றும் அரசு மேல்நிலைப் பள்ளி ஆகிய 2 இடங்களில் இப்போட்டி நடைபெற்றது . இதில் தமிழகத்தில் உள்ள கலை - அறிவியல் மற்றும் பொறியியல் கல்லூரிகளைச் சேர்ந்த 16 அணிகள் கலந்து கொண்டு விளையாடின . சென்னை , மதுரை , திருநெல்வேலி , கோவை , ஈரோடு , நாமக்கல் , சேலம் , கிருஷ்ணகிரி உள்ளிட்ட மாவட்டங்களைச் சேர்ந்த கல்லூரி அணிகள் பங்கேற்றன . ' நாக் அவுட் ' முறையில் போட்டி நடைபெற்றது . முதல் அரையிறுதியில் தருமபுரி டான் போஸ்கோ கல்லூரி அணி 2 - 1 என்ற கோல் கணக்கில் சென்னை நாசரேத் கல்லூரி அணியைத் தோற்கடித்தது . மற்றொரு அரையிறுதியில் சென்னை செயின்ட் ஜோசப் கல்லூரி அணி டைபிரேக்கர் முறையில் 5 - 4 என்ற கோல் கணக்கில் திருச்சி ஜமால் முகமது கல்லூரி அணியை வீழ்த்தியது . இதைத் தொடர்ந்து நடைபெற்ற இறுதிப் போட்டியில் , தருமபுரி டான் போஸ்கோ கல்லூரி அணியும் , சென்னை செயின்ட் ஜோசப் கல்லூரி அணியும் மோதின . இதில் தருமபுரி டான் போஸ்கோ அணி 3 - 2 என்ற கோல் கணக்கில் வெற்றி பெற்று சாம்பியன் ஆனது . சென்னை செயின்ட் ஜோசப் கல்லூரி அணி 2 - ஆம் இடம் பிடித்தது . திருச்சி ஜமால் முகமது கல்லூரி மூன்றாம் இடத்தையும் , சென்னை நாசரேத் கல்லூரி அணி 4 - ஆம் இடத்தையும் பிடித்தன .


சசிகலாவின் உறவினர்கள் மற்றும் நண்பர்கள் வீடுகளில் தொடர்ச்சியாக 3 நாட்கள் நடைபெற்ற வருமானவரித்துறை சோதனையில் பறிமுதல் செய்யப்பட்ட சொத்து ஆவணங்களை அதிகாரிகள் 14 கார்களில் ஏற்றிச் சென்றதாகவும் , இளவரசியின் மகள் கிருஷ்ணப்பிரியா உள்ளிட்ட பலரிடம் வாக்குமூலம் பெறப்பட்டதோடு அவர்களுக்கு நோட்டீஸ் அனுப்பப்பட்டுள்ளதாகவும் தகவல்கள் வெளியாகியுள்ளன . சசிகலாவின் உறவினர்கள் மற்றும் அவரது குடும்பத்துடன் தொடர்புடையவர்களின் வீடுகள் , அலுவலகங்கள் , நிறுவனங்களில் வருமான வரி அதிகாரிகள் கடந்த வியாழக்கிழமை முதல் அதிரடியாக சோதனை நடத்தி வருகின்றனர் . சென்னை , தஞ்சை , மன்னார்குடி , திருச்சி , கோடநாடு , நாமக்கல் , கர்நாடக மாநிலம் பெங்களூரு , தெலுங்கானா மாநிலம் ஐதராபாத் , மற்றும் புதுச்சேரி , டெல்லி உள்ளிட்ட 187 இடங்களில் 1,600 - க்கும் மேற்பட்ட அதிகாரிகள் சோதனையில் ஈடுபட்டனர் . ஆப்ரேஷன் கிளீன் மணி என்ற பெறரில் நடத்தப்பட்டு வரும் இந்த சோதனை இன்று 4 ஆவது நாளாக நீடிக்கிறது . சசிகலா உறவினர்களில் வீடுகளில் நடத்தப்பட்டுவரும் இந்த சோதனையில் போலி நிறுவனம் பெயரில் 1200 கோடி ரூபாய் மதிப்பிலான ஆவணங்கள் கைப்பற்றப்பட்டு உள்ளன . இந்த சோதனையில் அதிக எண்ணிக்கையில் ரூபாய் நோட்டுகளும் , கிலோ கணக்கில் தங்க கட்டிகளும் சிக்கி உள்ளதாக தெரிகிறது . இந்த போலி கம்பெனிகள் மூலம் செல்லாது என்று அறிவிக்கப்பட்ட ரூ . 500 , ரூ . 1 , 000 நோட்டுகளை கோடிக்கணக்கில் பரிமாற்றம் செய்தது தெரியவந்தது . விவேக் பெயரில் உள்ள அசையா சொத்துகளுக்கான ஆவணங்களை தீவிரமாக ஆய்வு செய்த போது அதில் 20 க்கும் மேற்பட்ட போலி நிறுவனங்கள் தொடங்பபட்டுள்ளது தெரியவந்தது . இதையடுத்து 100 வங்கிக் கணக்குகளை வருமான வரித்துறையினர் முடக்கியுள்ளனர் . இதே போன்று மன்னாகுடியில் உள்ள கல்லூரி விடுதியில் நடந்த சோதனையில் வைரங்கள் அதிகம் கிடைத்து இருக்கிறது என்றும் சுமார் ஆயிரம் கோடி மதிப்பிலான ஆவணங்கள் கைப்பற்றப்பட்டு இருக்கின்றன என்றும் தகவல்கள் வெளியாகியுள்ளன . இதனிடையே வருமான வரித்துறையினரால் கைப்பற்றப்பட்ட ஆவணங்களின் அடிப்படையில் சசிகலாவின் உறவினர்களிடம் வருமான வரித்துறையினர் வாக்குமூலம் பெற்றுள்ளதாகவும் , அவர்களிடம் விசாரணை நடத்த விரைவில் நோட்டீஸ் அனுப்ப அதிகாரிகள் முடிவு செய்துள்ளதாகவும் தகவல்கள் வெளியாகியுள்ளன .


யோனக்ஸ் - சன்ரைஸ் அகில இந்திய பாட்மிண்டன் தரவரிசைப் போட்டியில் செளரவ் வர்மா , உஜிதா ராவ் உள்ளிட்ட வீரர்கள் வெற்றி பெற்றனர் . யோனக்ஸ் - சன்ரைஸ் அகில இந்திய பாட்மிண்டன் தரவரிசைப் போட்டி பெங்களுருவில் நடைபெற்றது . இந்திய பாட்மிண்டன் சம்மேளனம் சார்பில் நடைபெற்ற இப்போட்டியின் ஆடவர் ஒற்றையர் பிரிவு இறுதி ஆட்டத்தில் இந்தியாவின் செளரவ் வர்மா மற்றும் பிரதுல் ஜோஷி மோதினர் . இதில் , 17 - 21,21 - 14,21 - 18 என்ற செட் கணக்கில் பிரதுல் ஜோஷியை வீழ்த்தி சௌரவ் வர்மா பட்டம் வென்றார் . அதேபோன்று , மகளிர் ஒற்றையர் பிரிவில் சாய் உஜிதா ராவ் மற்றும் ரிதுபர்ண தாஸ் மோதினர் . இதில் , 21 - 5,7 - 21,21 - 15 என்ற செட் கணக்கில் ரிதுபர்ண தாஸை வீழ்த்தி பட்டம் வென்றார் . மற்றொரு பிரிவான ஆடவர் இரட்டையர் பிரிவில் அர்ஜுன் - ராமச்சந்திரன் இணையும் கிருஷ்ணா - துருவ்வும் மோதினர் . இதில் , 21 - 14,21 - 16 என்ற கணக்கில் கிருஷ்ணா - துருவ் இணையை அர்ஜீன் - ராமச்சந்திரன் வென்றது . மகளிர் இரட்டையரில் ரிதுபர்ணா - ஆராதா இணை சிம்ரன் சிங்கி - ரித்திகா தக்கர் இணையை 21 - 10,21 - 12 என வீழ்த்தியது . கலப்பு இரட்டையரில் துருவ் - மேகனா இணை 19 - 21,21 - 12,21 - 9 என அருண் - ஆராதா இணையை வென்றது .


தியோதர் டிராபி தொடரில் இந்தியா பி அணிக்கு எதிரான போட்டியில் தினேஷ் கார்த்திக்கும் அஷ்வினும் பார்ட்னர்ஷிப் அமைத்து அருமையாக ஆடினர் . தியோதர் டிராபி தொடரின் முதல் போட்டி இந்தியா ஏ மற்றும் இந்தியா பி ஆகிய அணிகளுக்கு இடையே டெல்லி ஃபெரோஷ் ஷா கோட்லா மைதானத்தில் நடந்துவருகிறது . தினேஷ் கார்த்திக் தலைமையிலான இந்தியா ஏ மற்றும் ஷ்ரேயாஸ் ஐயர் தலைமையிலான இந்தியா பி ஆகிய அணிகளுக்கு இடையேயான முதல் போட்டி டெல்லியில் நடந்துவருகிறது . இந்த போட்டியில் முதலில் பேட்டிங் செய்த இந்தியா பி அணி , ஹனுமா விஹாரியின் அருமையான பேட்டிங்கால் ( 87 ரன்கள் ) 261 ரன்களை எடுத்துள்ளது . 262 ரன்கள் என்ற இலக்குடன் களமிறங்கிய இந்தியா ஏ அணியின் பிரித்வி ஷா மற்றும் கருண் நாயர் ஆகிய இருவரும் மூன்றாவது ஓவரிலேயே ஆட்டமிழந்தனர் . பெரிதும் எதிர்பார்க்கப்பட்ட பிரித்வி ஷா 7 ரன்களிலும் கருண் நாயர் ரன் ஏதும் எடுக்காமலும் ஆட்டமிழந்தனர் . அன்மோல்பிரீத் சிங் ( 7 ) , அங்கித் பாவ்னே ( 3 ) , குருணல் பாண்டியா ( 17 ) ஆகியோர் அடுத்தடுத்து வெளியேறியதால் 87 ரன்களுக்கே இந்தியா ஏ அணி 5 விக்கெட்டுகளை இழந்தது . ஒருமுனையில் விக்கெட்டுகள் விழுந்தாலும் மறுமுனையில் தினேஷ் கார்த்திக் களத்தில் நிலைத்து நின்று பொறுப்பாக ஆடினார் . 5 விக்கெட்டுக்கு பிறகு தினேஷ் கார்த்திக்குடன் ஜோடி சேர்ந்த மற்றொரு தமிழக வீரரான அஷ்வின் , அவருக்கு நன்றாக ஒத்துழைப்பு கொடுத்து ஆடினார் . இருவரும் விக்கெட்டை விட்டுக்கொடுக்காமல் , அதேநேரத்தில் சீராக ரன்களையும் குவித்தனர் . இந்திய அணியிலிருந்து புறக்கணிக்கப்பட்ட தினேஷ் கார்த்திக் , அஷ்வின் ஆகிய இருவருமே இந்த வாய்ப்பை சரியாக பயன்படுத்தி ஆடினர் . அரைசதம் கடந்த அஷ்வின் 54 ரன்களுக்கு ஆட்டமிழந்தார் . ஆறாவது விக்கெட்டுக்கு இந்த ஜோடி 127 ரன்கள் சேர்த்தது . சிறப்பாக ஆடி சதத்தை நெருங்கிய தினேஷ் கார்த்திக் , 99 ரன்களில் நதீமின் பவுலிங்கில் அவரிடமே கேட்ச் கொடுத்து அவுட்டானார் .


கடந்த 2008ம் ஆண்டு ஐபிஎல் தொடங்கப்பட்டது . 10 தொடர்கள் பிரமாண்டமாக நடத்தப்பட்டு வெற்றிகரமாக முடிக்கப்பட்டுவிட்டன . 11வது சீசன் அடுத்த மாதம் 7ம் தேதி தொடங்குகிறது . கடந்த இரண்டு ஆண்டுகளாக சூதாட்டப்புகார் காரணமாக விளையாடாமல் இருந்த சென்னை மற்றும் ராஜஸ்தான் அணிகள் இந்த முறை களம் காண்கின்றன . தோனியின் தலைமையில் சென்னை அணி மீண்டும் களமிறங்குவதால் ரசிகர்கள் உற்சாகத்தில் உள்ளனர் . இதுவரை சென்னை அணிக்கோ அல்லது தோனி இருக்கும் அணியிலோ விளையாடி வந்த தமிழக வீரர் அஸ்வின் , இந்த முறை பஞ்சாப் அணிக்கு கேப்டனாக நியமிக்கப்பட்டுள்ளார் . கவுதம் காம்பீரை இந்த முறை டெல்லி அணி எடுத்துள்ளதால் , இதுவரை அவர் கேப்டனாக இருந்த கொல்கத்தா அணிக்கு தினேஷ் கார்த்திக் கேப்டனாக நியமிக்கப்பட்டுள்ளார் . இந்த ஐபிஎல் தொடரில் இரண்டு அணிகளுக்கு மட்டும்தான் வெளிநாட்டு வீரர்கள் கேப்டன்களாக செயல்பட இருந்தனர் . இருவருமே ஆஸ்திரேலியர்கள் . ராஜஸ்தான் அணிக்கு ஸ்மித்தும் ஹைதராபாத் அணிக்கு வார்னரும் கேப்டன்களாக இருந்தனர் . ஆனால் , தென்னாப்பிரிக்காவுக்கு எதிரான மூன்றாவது டெஸ்ட் போட்டியில் பந்தை சேதப்படுத்திய விவகாரத்தில் , ஆஸ்திரேலிய அணியின் கேப்டன் பதவியிலிருந்து ஸ்மித்தும் துணை கேப்டன் பதவியிலிருந்து வார்னரும் நீக்கப்பட்டுள்ளனர் . அவர்கள் இருவருக்கும் வாழ்நாள் தடை விதிப்பது குறித்து ஆஸ்திரேலிய கிரிக்கெட் வாரியம் பரிசீலித்து வருவதாக கூறப்படுகிறது . இந்த விவகாரத்தின் எதிரொலியாக ராஜஸ்தான் அணியின் கேப்டன் பதவியிலிருந்து ஸ்மித்தை நீக்கிவிட்டு ரஹானேவை கேப்டனாக நியமித்துள்ளது அந்த அணி . இதையடுத்து ஹைதராபாத் அணியும் வார்னரை நீக்கிவிட்டு தவானை கேப்டனாக நியமிக்க வாய்ப்புள்ளது . அப்படி தவான் நியமிக்கப்பட்டால் , ஐபிஎல் - லின் எட்டு அணிகளுக்கும் இந்திய வீரர்கள் கேப்டன்களாக செயல்படுவர் . இதுவரை எந்த ஐபிஎல் தொடரிலும் அனைத்து அணிகளுக்கும் இந்திய வீரர்களே கேப்டன்களாக செயல்பட்டது கிடையாது . வார்னர் நீக்கப்பட்டு ஹைதராபாத் அணிக்கு தவான் கேப்டனாக நியமிக்கபட்டால் , ஐபிஎல் அணிகள் மற்றும் கேப்டன்களின் பட்டியல் 1 . சென்னை சூப்பர் கிங்ஸ் - தோனி 2 . மும்பை இந்தியன்ஸ் - ரோஹித் சர்மா 3 . ராயல் சேலஞ்சர்ஸ் பெங்களூரு - விராட் கோலி 4 . சன்ரைசர்ஸ் ஹைதராபாத் - ஷிகர் தவான் 5 . ராஜஸ்தான் ராயல்ஸ் - அஜிங்கியா ரஹானே 6 . கிங்ஸ் லெவன் பஞ்சாப் - ரவிச்சந்திரன் அஸ்வின் 7 . டெல்லி டேர்டெவில்ஸ் - கௌதம் காம்பீர் 8 . கொல்கத்தா நைட் ரைடர்ஸ் - தினேஷ் கார்த்திக்


உள்ளாட்சி தேர்தலில் குக்கர் சின்னம் ஒதுக்கக் கோரி டிடிவி தினகரன் தொடர்ந்த வழக்கில் ஓ . பன்னீர் செல்வம் , எடப்பாடி பழனிசாமி தரப்பில் பிரமாணப்பத்திரம் தாக்கல் செய்ததால் விசாரணையை பிப்ரவரி 15ம் தேதிக்கு ஒத்திவைக்கப்பட்டுள்ளது . ஆர் . கே . நகர் இடைத்தேர்தலில் அ . தி . மு . க . , தி . மு . க . கட்சிகளுக்கு இடையே சுயேட்சை வேட்பாளர் டிடிவி தினகரன் 40,000 வாக்குகள் வித்தியாசத்தில் அபார வெற்றி பெற்றுள்ளார் . அ . தி . மு . க . வில் இருந்து ஓரம் கட்டப்பட்ட தினகரன் சுயேட்சையாக குக்கர் சின்னத்தில் போட்டியிட்டு சாதித்து காட்டினார் . பின்னர் புதிய கட்சி தொடங்கலாம் என முடிவெடுத்தார் . ஆனால் டிடிவி ஆதரவாளர்கள் அதற்கு ஆதரவு தெரிவிக்கவில்லை . பின்னர் பேரவை தொடங்கலாமா என திட்டம் தீட்டுவதாக கூறப்பட்டது . இதைதொடர்ந்து உள்ளாட்சி தேர்தல் நடைபெற உள்ள நிலையில் டெல்லி உயர்நீதிமன்றத்தில் புதிய மனு ஒன்றை டிடிவி தினகரன் தாக்கல் செய்துள்ளார் . அதில் , விரைவில் தமிழகத்தில் உள்ளாட்சி தேர்தல் நடைபெற உள்ளதாகவும் அதனால் நாங்கள் அதிமுக அம்மா அணி என்ற பெயரில் செயல்படவும் குக்கர் சின்னத்தை எங்களுக்கு வழங்கவும் அனுமதி வழங்க வேண்டும் எனவும் தெரிவிக்கப்பட்டிருந்தது . இதைதொடர்ந்து டிடிவி தினகரனுக்கு குக்கர் சின்னத்தை வழங்குமாறு மாநில தேர்தல் ஆணையத்திற்கு உத்தரவிடமுடியாது எனவும் எனவே டிடிவி தினகரன் மனுவை தள்ளுபடி செய்ய வேண்டும் எனவும் தலைமை தேர்தல் ஆணையம் தெரிவித்திருந்தது . இந்நிலையில் , ஓ . பன்னீர் செல்வம் , எடப்பாடி பழனிசாமி தரப்பில் பிரமாணப்பத்திரம் தாக்கல் செய்ததால் விசாரணையை பிப்ரவரி 15ம் தேதிக்கு ஒத்திவைக்கப்பட்டுள்ளது .


ரூ . 50 கோடி ரூபாய் மதிப்பிலான பிரமாண்ட பங்களாவை தனது காதலியான 36 வயது நடிகைக்கு 26 வயதே ஆன பாடகர் பரிசளிக்க உள்ளார் . தமிழில் விஜயுடன் தமிழன் திரைப்படத்தில் அறிமுகமானவர் பிரியங்கா சோப்ரா . உலக அழகி பட்டம் வென்று தமிழில் அறிமுகமாகி பின்னர் இந்தியில் வெற்றிக் கொடி நாட்டியவர் இவர் . தற்போது ஹாலிவுட் படங்கள் மற்றும் தொலைக்காட்சி தொடர்களில் பிரியங்கா சோப்ரா நடித்து வருகிறார் . 36 வயதான பிரியங்கா சோப்ரா அமெரிக்காவில் தங்கியிருந்த போது 26 வயதே ஆன நிக் ஜோனாஸ் எனும் பாடகருடன் அறிமுகம் ஏற்பட்டது . நண்பர்களாக இருவரும் பழகி வந்த நிலையில் பின்னர் காதலர்கள் ஆகினர் . இதனை தொடர்ந்து அடுத்த மாதம் பிரியங்கா சோப்ரா – நிக் ஜோனாஸ் திருமணம் ராஜஸ்தான் மாநிலம் ஜோத்பூரில் நடைபெற உள்ளது . இதற்கான ஏற்பாடுகள் தடல்புடலாக நடைபெற்று வருகிறது . திருமண பரிசாக பிரியங்கா சோப்ரா தனது கணவர் நிக் ஜோனாசுக்கு எதை வழங்க போகிறார் என்கிற எதிர்பார்ப்பு எழுந்துள்ளது . இந்த நிலையில் நிக் ஜோனாஸ் தனது காதல் மனைவிக்கு சுமார் 50 கோடி ரூபாய் மதிப்பிலான சொகுசு பங்களாவை பரிசாக அளிக்க உள்ளார் . அமெரிக்காவின் பெவர்லி ஹில்ஸ் பகுதியில் சுமார் 4 ஆயிரம் சதுர அடி பரப்பளவில் அமைந்துள்ள சொகுசு பங்களாவில் தான் திருமணத்திற்கு பிறகு பிரியங்கா சோப்ராவும் – நிக் ஜோனாசும் குடியேற உள்ளனர் . இதனை முன்னிட்டு அந்த வீட்டை விலைக்கு வாங்கியுள்ள நிக் ஜோனாஸ் அதனை பிரியங்கா பெயரில் பதிவு செய்துள்ளதாக கூறப்படுகிறது . 26 வயதே ஆன நிலையில் தனது 36 வயது காதலிக்கு நிக் ஜோனாஸ் 50 கோடி ரூபாய்க்கு பிரமாண்ட பங்களாக வாங்கியிருப்பது அனைவரையும் ஆச்சரியப்படுத்தியுள்ளது .


பிக்பாஸ் நிகழ்ச்சி தொடர்பாகவும் , இந்து முன்னணியினர் கமலை கைது செய்யவேண்டும் என்று மனு கொடுத்தது தொடர்பாகவும் கமல்ஹாசன் செய்தியாளர்களுக்கு நேற்று விளக்கமளித்தார் . நடிகர் கமல்ஹாசன் நடத்தும் பிக் பாஸ் நிகழ்ச்சியை தடை செய்யக்கோரியும் அவரஒய் கைது செய்யக் கோரியும் இந்து மக்கள் கட்சி , சென்னை காவல் ஆணையர் அலுவலகத்தில் மனு அளித்துள்ளது . ஆரம்பம் முதலே பல்வேறு தரப்பினரிடையே பெரும் எதிர்ப்புகளை பெற்றுவந்த பிக்பாஸ் தமிழ்த் தாய் வாழ்த்தை கேலி செய்யும் விதத்திலும் நிகழ்ச்சியை அமைத்திருந்தது . சமூக வலைத்தளங்களில் பலரும் பிக்பாஸ் நிகழ்ச்சியில் ரியாலிட்டி ஷோ இல்லை என்றும் , அந்த நிகழ்ச்சியைத் தொடர்ந்து பார்க்க வைக்க வேண்டும் என்பதற்காகவே அதில் பங்கேற்றுள்ளவர்கள் சர்ச்சையாக பேசுவதாகவும் கருத்துக்கள் தெரிவித்து இருந்தனர் , இது ஒரு இலுமினாட்டி ஷோ என்றும் , வெளிநாட்டில் பிப் பிரதர் என்று ஒலிபரப்பட்ட நிகழ்ச்சியே இந்தியாவில் பிக் பாஸாக உள்ளது என்றும் இந்த நிகழ்ச்சி பற்றிய பல்வேறு பதற வைக்கும் தகவல்கள் இணையத்தில் கொட்டி கிடக்கிறது . இந்நிலையில் , செய்தியாளர்களை நேற்று சந்தித்த கமல் பிக்பாஸ் சர்ச்சை குறித்து கூறியதுஃ “தமிழ்த்தாய் வாழ்த்தை கேலி செய்யவில்லை . தமிழ் தெரியாதவர்களுக்கு தமிழ்த்தாய் வாழ்த்து கற்றுக் கொடுக்கப்பட்டது . நான் வாழும் சமூகத்தில் “சாதி” என்ற கேவலமான வார்த்தை இருக்கத்தான் செய்கிறது . அதனை உங்களால் ஒழிக்க முடிந்ததா ? சிஸ்டம் சரியில்லை என்று ரஜினி கூறியதில் தவறில்லை . அதனை முதலில் நான் தான் கூறினேன் . முத்தக்காட்சியில் இல்லாத சீரழிவு , பிக்பாஸ் நிகழ்ச்சியில் உள்ளதா ? மேலும் , சட்டம் என்னைக் காக்கும் நம்பிக்கை உள்ளது . அனைத்து துறையிலும் ஊழல் மற்றும் லஞ்சம் இருக்கத்தான் செய்கிறது . நான் கருப்புச்சட்டை போட்டிருப்பதால் காவி என்னை எதிர்க்கிறது . தசாவதாரம் எடுத்தால் வரவேற்கிறார்கள் . விஸ்வரூபம் எடுத்தால் தடுக்கிறார்கள் . சினிமாவில் சென்சார் இருக்கக் கூடாது என்று நினைப்பவன் நான் , பிக்பாஸில் ஏன் சென்சார் வேண்டும் . அடுத்தவன் வீட்டில் என்ன தவறு நடக்கிறது என்று தெரிந்தால் அந்த தவறை செய்யக்கூடாது என்று நம் பிள்ளைகளுக்கு அறிவுறுத்துவோம் என்று அவரது தனி பானியில் விளக்கமளித்தார் .


ஸ்டேட் பேங்க் ஆப் இந்தியா வங்கி கடந்த ஜூன் மாதத்தில் இருந்து சேமிப்பு கணக்கில் மாதந்தோறும் வைத்து இருக்க வேண்டிய குறைந்த பட்ச இருப்புத் தொகை குறித்த அறிவிப்பை வெளியிட்டது . அதில் பெருநகரங்களில் வசிப்போர் ரூ . 5 ஆயிரம் , சிறு நகரங்களில் ரூ . 3 ஆயிரம் , குறு நகரங்களில் வசிப்போரு ரூ . 2 ஆயிரம் , கிராமங்களில் வசிப்போர் ரூ . ஆயிரம் வைத்திருக்க வேண்டும் என உத்தரவு பிறப்பித்தது . அவ்வாறு குறைந்தபட்ச இருப்பு வைக்காத வாடிக்கையாளர்களிடம் ரூ . 100 வரை கடும் அபராதம் வசூலித்தது . அதன்பின் , வாடிக்கையாளர்கள் மத்தியில் கடும் அதிருப்தி நிலவியதையடுத்து , குறைந்த பட்ச இருப்பு தொகை அளவை ரூ . 3 ஆயிரம் , ரூ . 2 ஆயிரம் , ரூ . ஆயிரம் என குறைத்தது . இந்நிலையில் , கடந்த ஏப்ரல் முதல் நவம்பர் வரையில் சேமிப்பு கணக்கில் குறைந்தபட்ச இருப்பு வைக்காதவர்களிடம் இருந்து அபராதமாக ரூ . 1 , 772 கோடியை எஸ் . பி . ஐ . வங்கி வசூலித்தது . இது அந்த வங்கியின் காலாண்டு லாபத்தைக் காட்டிலும் அதிகமாகும் . பெரும் பாலும் இதுபோன்ற அபராதங்கள் நடுத்தர மக்கள் , ஏழைமக்கள் வைத்திருக்கும் ேசமிப்பு கணக்குகள் மீதும் விதிக்கப்படுகிறது . இந்நிலையில் , கேரள மாநிலம் , ஆழப்புழா நகரைச் சேர்ந்தவர் ஹமிதா பீவி . இவர் தென்னை நார்வாரியத்தில் பணியாற்றி ஓய்வு பெற்ற ஊழியர் . இவருக்கு தென்நாவ் வாரியத்தில் இருந்து ஓய்வூதியமாக மாதந்தோறும் ரூ . 3 , 300 கிடைத்து வருகிறது . இவர் அந்த நகரில் உள்ள எஸ் . பி . ஐ . வங்கியில் சேமிப்பு கணக்கு வைத்துள்ளார் இந்நிலையில் , ஹமிதா பீவிக்கு இந்த மாதம் ஓய்வூதியமாக ரூ . 3 , 300 அவரின் வங்கிக்கணக்கில் அரசு சார்பில் செலுத்தப்பட்டது . அதை எடுப்பதற்காக ஹமிதா பீவி சென்றபோது , அதில் ரூ . 250 மட்டுமே இருந்துள்ளது . அது குறித்து வங்கி நிர்வாகிகளிடம் ஹமிதா பீவி கேட்டபோது , நீண்ட நாட்களாக , உங்கள் வங்கிக்கணக்கில் குறைந்தபட்ச இருப்பு தொகை வைத்திருக்கவில்லை , அதனால் , மொத்தமாகக் கணக்கிட்டு அபராதமாக ரூ . 3 , 050 கழித்துவிட்டோம் என பதில் அளித்துள்ளனர் . இதைக் கேட்டு அதிர்ச்சி அடைந்த ஹமிதீ பிவி , தான் ஓய்வூதியம் பெறுபவள் , கருணை காட்டுங்கள் என்று கூறியும் , வங்கி நிர்வாகம் பணத்தை அளிக்க மறுத்துவிட்டது . இதனால் , அவர் சோகத்துடன் அங்கிருந்து வெளியேறினார் . தான் ஓய்வூதியம் பெறுவோர் , சிறுவர்கள் , அரசின் மானியம் பெறும் சேமிப்பு கணக்குகளில் குறைந்தபட்ச இருப்புத் தொகை பராமரிக்க தேவையில்லை என்ற விதிமுறை இருந்தபோதிலும் , அதையும் மீறி எஸ் . பி . ஐ . வங்கி அபராதம் விதித்துள்ளது . இந்த தகவலை கேரள மாநில நிதி அமைச்சர் தாமஸ் ஐசக் தனது பேஸ்புக் பக்கத்தில் பகிர்ந்துள்ளார் என்பது குறிப்பிடத்தக்கது .


20 ஆண்டுகளுக்கு பிறகு மீண்டும் கால்பந்து உலக கோப்பையை வென்றுள்ளது பிரான்ஸ் அணி . பிரான்ஸ் - குரோஷியா அணிகளுக்கு இடையே நடந்த உலக கோப்பை கால்பந்து இறுதி போட்டியில் 4 - 2 என்ற கோல்கணக்கில் குரோஷியாவை வீழ்த்தி கோப்பையை இரண்டாவது முறையாக தட்டி சென்றது பிரான்ஸ் அணி . கடந்த ஜூன் மாதம் 14 - ஆம் தேதி 21வது உலகக் கோப்பை கால்பந்து போட்டிகள் தொடங்கின . லீக்கில் 32 அணிகள் மோதின . அவற்றில் 16 அணிகள் நாக் அவுட் சுற்றுக்கு தகுதி பெற்றன . கடந்த முறை சாம்பியன் பட்டம் வென்ற ஜெர்மனி அணி , இந்த முறை லீக்கிலேயே வெளியேறியது . நாக் அவுட் சுற்றில் 16 அணிகள் மோதின . அர்ஜெண்டினா , போர்ச்சுகல் ஆகிய ஜாம்பவான் அணிகள் நாக் அவுட் சுற்றில் வெளியேறின . காலிறுதி சுற்றில் முன்னாள் சாம்பியன்கள் பிரேசில் , உருகுவே , ஸ்பெயின் உள்ளிட்ட அணிகள் வெளியேறின . அரையிறுதியில் இங்கிலாந்தை குரோஷியாவும் , பெல்ஜியத்தை பிரான்ஸும் வீழ்த்தி இறுதி சுற்றுக்கு தகுதி பெற்றன . கடந்த 1998ம் ஆண்டு உலக கோப்பை அரையிறுதி போட்டியில் குரோஷியாவை வீழ்த்தி இறுதி போட்டிக்குள் நுழைந்த பிரான்ஸ் , முதல் முறையாக கோப்பையை வென்றது . 20 ஆண்டுகளுக்கு பிறகு இரு அணிகளும் மீண்டும் இறுதி போட்டியில் பலப்பரீட்சை செய்தன . 1998ல் வாங்கிய அடிக்கு பதிலடி கொடுத்து முதன்முறையாக கோப்பையை வெல்லும் முனைப்பில் குரோஷியாவும் , இரண்டாவது முறையாக கோப்பையை வெல்லும் முனைப்பில் பிரான்ஸும் களம்கண்டன . போட்டி தொடங்கியதுமே இரு அணி வீரர்களும் ஆதிக்கம் செலுத்த முயன்றனர் . போட்டி தொடங்கிய 18வது நிமிடத்தில் பிரான்ஸ் பார்வர்ட் கிரைஸ்மேன் ஃப்ரீ கிக் வாய்ப்பு மூலம் அடித்த பந்தை குரோஷிய வீரர் மரியோ தனது தலையால் தடுக்க முயன்ற போது , சேம் சைட் கோலானது . இதன் மூலம் பிரான்ஸ் 1 - 0 என முன்னிலை பெற்றது . பின்னர் குரோஷிய வீரர்கள் தாக்குதல் ஆட்டத்தை தீவிரப்படுத்தியதன் விளைவாக 28வது நிமிடத்தில் அதன் இவான் பெரிஸிக் கோல் அடித்தார் . இதனால் 1 - 1 என சமநிலை ஏற்பட்டது . இதன் தொடர்ச்சியாக 38வது நிமிடத்தில் குரோஷிய வீரர் புரிந்த தவறால் கிடைத்த பெனால்டி கிக் வாய்ப்பை சரியாக பயன்படுத்தி கோலாக்கினார் பிரான்ஸ் வீரர் கிரைஸ்மேன் . இதனால் முதல் பாதி ஆட்ட நிறைவில் 2 - 1 என பிரான்ஸ் முன்னிலை பெற்றது . இரண்டாம் பாதி ஆட்டம் தொடங்கிய நிலையில் குரோஷிய வீரர்களின் ஆட்டம் சோபிக்கவில்லை . பிரான்ஸ் அணி வீரர்கள் ஆதிக்கம் செலுத்தினர் . 59வது நிமிடத்தில் ஒரு கோல் , 65வது நிமிடத்தில் ஒரு கோல் என அடுத்தடுத்து கோல்களை அடித்தனர் . 68வது நிமிடத்தில் குரோஷிய வீரர் மரியோ ஒரு கோல் அடித்தார் . அதன்பிறகு குரோஷிய வீரர்களால் கோலடிக்க முடியவில்லை . இறுதியில் 4 - 2 என்ற கோல் கணக்கில் பிரான்ஸ் அணி வெற்றி பெற்று கோப்பையை இரண்டாவது முறையாக தட்டி சென்றது . கோப்பையை வென்ற பிரான்ஸ் அணிக்கு ரூ . 261 கோடி பரிசுத் தொகை வழங்கப்பட்டது . இரண்டாம் இடம் பெற்ற குரோஷிய அணிக்கு ரூ . 191 கோடி ரொக்கப் பரிசளிக்கப்பட்டது .


நடிகர் விஜயும் சஞ்சீவும் 25 ஆண்டு கால நண்பர்கள் . இருவரும் பத்ரி புதிய கீதை ஆகிய படங்களில் சேர்ந்து நடித்துள்ளனர் . சஞ்சீவ் தற்போது தொலைக்காட்சித் தொடர்களில் பிரபல நடிகராக உள்ளார் . இவர் அண்மையில் இணையதள பத்திரிகை ஒன்றுக்கு பேட்டி அளித்தார் . அப்போது விஜய் உடனான நட்பு குறித்து பகிர்ந்து கொண்டார் . பேட்டியில் நடிகர் விஜய் நடிக்க வந்தபோது சந்தித்த எதிர்மறை விமர்சனங்கள் குறித்து கேள்வி கேட்கப்பட்டது . இதற்கு பதிலளித்த நடிகர் சஞ்சீவ் , 20 வயதில் விஜய் நடிக்க வந்தபோது அவரது முகத் தோற்றத்தைப் பற்றி இதழ் ஒன்றில் கிண்டல் செய்து கட்டுரை வெளியிடப்பட்டிருந்ததை குறிப்பிட்டார் . இதைப் படித்துவிட்டு நடிகர் விஜய் இரவு முழுவதும் உறங்காமல் தேம்பித் தேம்பி அழுது கொண்டிருந்ததாக சஞ்சீவ் தெரிவித்தார் . அன்றைய தினம் புத்தாண்டு அல்லது கிறிஸ்துமஸ் ஆக இருந்தது என்றும் சஞ்சீவ் குறிப்பிட்டார் . முக்கியமான ஒரு இதழில் இப்படி ஒரு விமர்சனம் எழுகையில் 20 வயது உள்ள ஒரு நடிகர் வெக்ஸ் ஆகத்தான் செய்வார் . ஏனென்றால் அந்த காலகட்டத்தில் ஊடகங்கள் , பத்திரிக்கைகள் , நடிகர்கள் , என அனைவரும் ரசிகர்களிடம் ஆதிக்கம் செலுத்தின . எனவே விமர்சனங்கள் அனைத்தையும் தகர்த்தெரிய முகத்தோற்றத்தை சிறப்பாக மாற்றி கொள்வதுடன் நன்றாக நடிக்க வேண்டும் ரசிகர்களிடையே நல்ல வரவேற்பைப் பெற வேண்டும் படத்தை ஹிட் கொடுக்க வேண்டும் என்ற கூடுதல் பொறுப்பு விஜய்க்கு வந்து சேர்ந்ததால் அவர் வெக்ஸ் ஆனதாகவும் அந்த வயதில் யாராக இருந்தாலும் விஜய் செய்ததை தான் செய்திருப்பர் என்றும் சஞ்சீவ் தெரிவித்தார் . இதையடுத்து சாதிக்கத் துடித்த விஜய் தற்போது தடைகளை தகர்த்து சாதனை செய்து முடித்திருப்பதாகவும் எந்த இதழ் அவரை தொடக்கத்தில் கிண்டல் செய்ததோ அதே இதழ் பின்னர் முகப்பு படத்திற்காக விஜய்யின் புகைப்படத்தை கேட்டு வந்ததாகவும் சஞ்சீவ் பெருமையுடன் கூறினார் . இதையடுத்து தமது கல்லூரி கால நினைவலைகளை அவர் பகிர்ந்து கொண்டார் . அப்போது விஜய்க்கு தாம் தான் ஆடுவதற்கு கற்று கொடுத்ததாகவும் அவர் குறிப்பிட்டார் . தங்கள் வாழ்க்கையில் தொழில் ரீதியாக யாரும் ஒருவரை ஒருவர் உதவிக்கு அழைக்க கூடாது என்ற ஒப்பந்தம் இருக்கும் காரணத்தால் விஜயுடன் சேர்ந்து நடிக்கும் வாய்ப்பு தற்போது தமக்கு கிடைக்கவில்லை என்றும் சஞ்சீவ் மனம் திறந்தார் .


இந்தியாவின் முன்னாள் பிரதமர் வாஜ்பாய் , உடல்நலக் குறைவு காரணமாக டெல்லி எய்ம்ஸ் மருத்துவமனையில் அனுமதிக்கப்பட்டுள்ளார் . பாஜக மூத்த தலைவரான அடல் பிஹாரி வாஜ்பாய் , 1996 முதல் 2004ம் ஆண்டு வரை பிரதமராக இருந்தார் . வாஜ்பாயின் ஆட்சிக்காலம் இந்தியாவின் சிறந்த ஆட்சிக்காலமாக அறியப்படுகிறது . வாஜ்பாயின் நிர்வாகத்திறனுக்கு பெருமை சேர்க்கும் வகையில் அவரது பிறந்தநாளான டிசம்பர் 25ம் தேதி சிறந்த நிர்வாக நாளாக கடைபிடிக்கப்படுகிறது . நாட்டின் உயரிய விருதான பாரத ரத்னா விருதை பெற்றுள்ளார் . தனது அரசியல் வாழ்க்கையில் , 9 முறை மக்களவை உறுப்பினராகவும் , 2 முறை மாநிலங்களவை உறுப்பினராகவும் இருந்துள்ளார் . 93 வயதான வாஜ்பாய் , அரசியலிலிருந்து ஒதுங்கி ஓய்வெடுத்து வருகிறார் . இந்நிலையில் , இன்று உடல்நலக் குறைவு காரணமாக டெல்லி எய்ம்ஸ் மருத்துவமனையில் அனுமதிக்கப்பட்டுள்ளார் . வாஜ்பாய் அனுமதிக்கப்பட்டது தொடர்பாக எய்ம்ஸ் மருத்துவமனை சார்பில் அதிகாரப்பூர்வ அறிக்கை எதுவும் வெளியிடப்படவில்லை . எனினும் வழக்கமான பரிசோதனைக்காகவே வாஜ்பாய் மருத்துவமனையில் அனுமதிக்கப்பட்டுள்ளதாகவும் பரிசோதனை முடிந்ததும் வீடு திரும்புவார் எனவும் எய்ம்ஸ் மருத்துவமனை வட்டாரங்கள் தெரிவித்துள்ளன .


திமுக தலைவர் கருணாநிதியுன் உடல்நிலை குறித்து வரும் வதந்திகளை யாரும் நம்ப வேண்டாம் என்றும் அவருக்கு சிறிய அளவில் காய்ச்சல் வந்துள்ளது என்றும் , அக்கட்கியின் செயல் தலைவர் மு . க . ஸ்டாலின் தெரிவித்துள்ளார் . தி . மு . க தலைவர் கருணாநிதி உடல்நலம் குன்றி , கடந்த ஓராண்டுக்கும் மேலாக கோபாலபுரம் வீட்டில் ஓய்வில் இருக்கிறார் . காவேரி மருத்துவமனையில் சிகிச்சை எடுத்து வரும் அவர் , வழக்கமான மருத்துவப் பரிசோதனைக்காகக் கடந்த 18 - ம் தேதி , காவேரி மருத்துவமனைக்குச் சென்று ஒரே நாளில் வீடு திரும்பினார் . அப்போது டிரக்யாஸ்டமி கருவியில் உள்ள பழைய குழாய் அகற்றப்பட்டு புதிய குழாய் மாற்றப்பட்டது . இந்நிலையில் கருணாநிதியின் உடல்நிலை மோமடைந்துள்ளதாக இன்ற அதிகாலை முதல் தகவல் வெளியானது . இதையடுத்து தி . மு . க செயல் தலைவர் மு . க . ஸ்டாலின் சென்னை கோபாலபுரத்தில் தி . மு . க தலைவர் கருணாநிதியை சந்தித்தார் . பின்னர் அவர் நிருபர்களுக்கு பேட்டி அளித்தார் . அப்போது சிகிச்சைக்கு பிறகு லேசான காய்ச்சல் ஏற்பட்டுள்ளது என்றும் அச்சப்படும் வகையில் எதுவும் இல்லை என்றும் தெரிவித்தார் . கருணாநிதியின் உடல்நிலை குறித்து வரும் வதந்திகளை யாரும் நம்ப வேண்டாம் என்றும் ; அவர் நலமுடன் இருக்கிறார் எனவும் ஸ்டாலின் தெரிவித்தார் /


9 ஆண்டுகளுக்கு பிறகு ரசிகர்களை சந்திக்க சென்னை ராகவேந்திரா கல்யாண மண்டபம் வந்த சூப்பர் ஸ்டார் ரஜினிகாந்துக்கு ரசிகர்கள் உற்சாக வரவேற்பு அளித்தனர் . முதல் கட்டமாக இன்று கரூர் , திண்டக்கல் , கன்னியாகுமரி மாவட்ட ரசிகர்களுடன் புகைப்படம் எடுத்துக் கொள்கிறார் . தனது வழக்கமான கருப்பு நிற பைஜாமாவில் மேடையில் தோன்றிய சூப்பர் ஸ்டாருக்கு விசில் பரந்த நிலையில் தனது பேச்சை தொடங்கினார் . ரசிகர்கள் தோன்றிய ரஜினிகாந்த் பேசிய பேசி அரசியல் நெடி சற்று அதிகமாகவே இருந்தது . முதலைகள் இருக்கிறது என்று தெரிந்தும் காலை வைக்கக் கூடாது , ரசிகர்களில் சிலர் பேர் அரசியலில் ஆர்வம் கொண்டு வருகின்றனர் . அதே போல சில அரசியல்வாதிகள் எனது பெயரை வைத்து அரசியல் ஆதாயம் தேடிக்கொள்கிறார்கள் . மேலும் , எனது ரசிகர்களை சிலர் அரசியல் ஆதாயத்திற்காக பயன்படுத்திக்கொண்டனர் . அமைச்சராக ஆசைப்படலாம் . ஆனால் , பணம் சம்பாதிக்க ஆசைப்படக்கூடாது என்று கூறி்னார் . நான் அரசியலுக்கு வரமாட்டேன் ஒருவேளை அரசியலுக்கு வரும் நிலை ஏற்பட்டால் பணத்துக்கான ஆட்களை சேர்க்கமாட்டேன் . மேலும் , அரசியலை நம்பி ரசிகர்கள் யாரும் ஏமாந்துவிடாதீர்கள் . 21 ஆண்டுக்கு ஒரு முன்னர் அரசியல் விபத்து ஒன்று நடந்தது ரசிகர்கள் அந்த கூட்டணியை ஜெயிக்கவும் வைத்தார்கள் என திமுகவிற்கு ஆதரவளித்ததையும் குறிப்பிட்டு ரஜினிகாந்த் பேசினார் .


புரோ கபடி லீக் தொடரில் , நாக்பூரின் மான்கபூர் உள்அரங்கத்தில் இன்று நடைபெற்ற ‘பி பிரிவு’ போட்டியில் , பெங்களூரு புல்ஸ் அணியும் , பெங்கால் வாரியர்ஸ் அணியும் மோதின . இதில் பெங்களூரு அணி 31 – 25 எனும் புள்ளிக் கணக்கில் வென்றது . பெங்கால் வீரர் ஜேங் கங் லீ , 7 முறை வெற்றிகரமாக ரெய்டு சென்று , மொத்தம் எட்டு புள்ளிகளை அணிக்கு பெற்றுத் தந்தார் . ரெய்டு புள்ளிகளை பொறுத்தவரை , இரு அணிகளுக்கும் சரிசமமான அளவில் போட்டி இருந்தது . சொல்லப்போனால் , பெங்களூரு அணியைவிட , ஒரு புள்ளி கூடுதலாக ( 15 ) பெங்கால் அணி பெற்றது . ஆனால் , டேக்கில் புள்ளிகளைப் பொறுத்தவரை பெங்கால் 8 புள்ளிகள் மட்டுமே பெற்றது . பெங்களூரு புல்ஸ் 12 புள்ளிகளைப் பெற்றது . மேலும் , உதிரிகள் வகையில் பெங்களூரு 3 புள்ளிகளைப் பெற்றது . பெங்களூரு அணியில் அதிகபட்சமாக அஜய் குமார் எட்டு புள்ளிகள் வென்றார் . இதன்மூலம் 6 போட்டிகளில் விளையாடியுள்ள பெங்களூரு அணி , 3 போட்டிகளில் வென்று 19 புள்ளிகளுடன் முதலிடத்தில் உள்ளது . மூன்று போட்டிகளில் விளையாடியுள்ள பெங்கால் அணிக்கு இது முதல் தோல்வியாகும் . இதனால் , 11 புள்ளிகளுடன் அந்த அணி மூன்றாவது இடத்தில் உள்ளது .


ரூபாய் நோட்டு தடை அறிவிப்பு வெளியாவதற்கு 6 மாதங்களுக்கு முன்பே ரூ . 2000 நோட்டு அச்சடிக்கப்பட்டுவிட்டது என்று கூறப்படும் நிலையில் , அப்போது , கவர்னராகவே பொறுப்பு ஏற்காதஉர்ஜித் படேலின் கையொப்பம் எப்படி ரூபாய் நோட்டில் வந்தது என்று தகவல் அறியும் உரிமைச் சட்டத்தின் கீழ் தாக்கல் செய்யப்பட்ட மனுவில் கேள்வி எழுப்பப்பட்டுள்ளது . ரூபாய் நோட்டு தடை நாட்டில் கருப்பு பணத்தையும் , ஊழலையும் ஒழிக்கும் வகையில் பிரதமர் மோடி கடந்த ஆண்டு நவம்பர் 8 - ந்தேதி ரூ . 500 , ரூ . 1000 நோட்டுகளை செல்லாது என அறிவித்தார் . ஏறக்குறைய ரூ . 15 லட்சம் கோடி புழக்கத்தில் இருந்த பணம் செல்லாது என அறிவிக்கப்பட்டது . புதிய ரூபாய் அடுத்த சில நாட்களில் புதிய ரூ . 2 ஆயிரம் நோட்டு ரிசர்வ் வங்கியால் , புதிய கவர்னர் உர்ஜிட் படேல்கையொப்பத்துடன் வெளியிடப்பட்டது . மறுப்பு புதிய ரூ . 2 ஆயிரம் நோட்டுகள் எப்போது அச்சடிக்கப்பட்டது ? , எவ்வளவு அச்சடிக்கப்பட்டது ? என பலர் தகவல் அறியும் உரிமைச் சட்டத்தின் கீழ் மனுச் செய்தனர் . ஆனால் , அதற்கு பதில் அளிக்கரிசர்வ் வங்கி மறுத்துவிட்டது . அறிக்கை ரூபாய் நோட்டு தடை அறிவிப்பு வெளியாவதற்கு 6 மாதங்களுக்கு முன் இது தொடர்பாக அரசுடன் ஆலோசிக்கப்பட்டு , ஆகஸ்ட் மாதம் அச்சடிக்கப்பட்டது என்று சமீபத்தில் உர்ஜித் படேல் நாடாளுமன்ற நிலைக்குழுவிடம் பதில் அளித்துள்ளார் . பொறுப்பு ஆனால் , ரிசர்வ் வங்கியின் 24 - வது கவர்னராக ஜூலை 19 - ந்தேதி நியமிக்கப்பட்டு , செப்டம்பர் 6 - ந் தேதி கவர்னராக உர்ஜித் படேல்முறைப்படி பொறுப்பு ஏற்கிறார் . எப்படி செல்லுபடியாகும் ? கவர்னராக ஒருவர் பதவில் இல்லாத போது , அவர் கையொப்பம் இட்ட ரூ . 2ஆயிரம் நோட்டு எப்படி செல்லுபடியாகும் ? என்ற கேள்விகள் எழுந்தன . 6 மாதங்களுக்கு முன்பு அச்சடிக்கப்பட்டது என்றால் , ரகுராம் ராஜன் கையொப்பம் தான் புதிய ரூ . 2 ஆயிரம் நோட்டில் இருந்துஇருக்க வேண்டும் ? . உர்ஜித்படேல் கையொப்பம் எப்படி வந்தது ? இது தொடர்பாக சமூக வலைதளங்களில் பெரும் விவாதங்களும் , கருத்துக்களும் பகிரப்பட்டன . தகவல் அறியும் மனு இந்நிலையில் தனியார் செய்தி சேனல் ஒன்று ரூ . 2 ஆயிரம் நோட்டு அச்சடிக்கப்பட்டது தொடர்பாக தகவல் அறியும் உரிமைச்சட்டத்தில் ரிசர்வ் வங்கியிடம் கேள்வி எழுப்பியுள்ளது . புதிய 2000,500 ரூபாய் நோட்டுக்களின் வடிமைப்பை 2016 மே 19ம் தேதி மத்திய அரசுக்கு ரிசர்வ் வங்கி அனுப்பி வைத்தது . 2016 ஜூன் 7ம் தேதி புதிய ரூபாய் நோட்டுக்களுக்கான வடிவமைப்பிற்கு மத்திய அரசு ஒப்புதல் வழங்கியது . 2016 ஆகஸ்ட் 22ம் தேதி முதல் 2000 ரூபாய் நோட்டுக்களை அச்சிடும் பணி தொடங்கியதாகவும் , புதிய 500 ரூபாய் அச்சிடும் பணி நவ . 23ல் தொடங்கியதாகவும் ரிசர்வ் வங்கி தெரிவித்துள்ளது . ஆகஸ்ட் 22ம் தேதி ரூ . 2000 நோட்டுகள் அச்சிட தொடங்கிய நிலையில் , செப்டம்பர் 6ல் ரிசர்வ் வாங்கி ஆளுநராக பொறுப்பேற்ற உர்ஜித் படேல் அதில் கையெழுத்திட்டது எப்படி ? நவம்பர் 8ம் தேதி 500,1000 ரூபாய் செல்லாது என்று அறிவிக்கப்பட்டு , புதிய 500 ரூபாய் அச்சிட நவம்பர் 23 வரை தாமதம் ஆனது ஏன் ? என்ற கேள்விகளைக் எழுப்பப்பட்டுள்ளது .


முப்பதே நாளில் முதலமைச்சர் ஆவது எப்படி ? என்ற கேள்விக்கு பதிலை “அண்ணனுக்கு ஜே” என்ற படத்தின் மூலம் சொல்ல வருகிறார் அட்டக்கத்தி தினேஷ் . . இயக்குனர் வெற்றிமாறன் தயாரிப்பில் , ராஜ்குமாரின் இயக்கத்தில் உருவாகி வரும் படம் ‘அண்ணனுக்கு ஜே’ . பொதுவாக பல பஞ்ச் டைலாக்குகள் , அனல் தெறிக்கும் சண்டை காட்சிகள் என எடுக்கப்படும் படங்களுக்கு கிடைக்கும் வரவேற்பை விட , அரசியல் கேலி பேசும் வசனங்களுடன் வெளிவரும் படங்களுக்கு மக்களின் ஆதரவு எப்போதும் கிடைத்து விடுகிறது . அதுவும் தெரிந்த கதாநாயகன் அதில் நடித்துவிட்டால் போதும் , வரவேற்பு விண்ணை பிளக்கும் . இதற்கு சிறந்த உதாரணம் மணிவண்ணன் இயக்கத்தில் உருவான “அமைதிப் படை” . இப்போதுள்ள அரசியலை கூட அப்போதே எடுத்துவிட்ட பெருமை இந்த படத்தை சேரும்ன் . மக்களிடம் மிகவும் நல்ல வரவேற்பை இப்போது வரை பெற்று வருகிறது . இந்த வகையில் அட்டகத்தி தினேஷ் நடிக்கும் ‘அண்ணனுக்கு ஜே’ படம் , தற்போது தமிழகத்தில் இருக்கும் அரசியல் சூழலை நக்கலும் , நையாண்டியுமாக உருவாகிக் கொண்டிருக்கிறது . அண்மையில் வெளியான இப்படத்தின் போஸ்டரில் தினேஷ் , “30 நாட்களில் முதலமைச்சர் ஆவது எப்படி ? ” என்ற புத்தகத்தை வெள்ளைச் சட்டைப் போட்டு நாற்காலியில் கால் மீது கால் போட்டு உட்கார்ந்துக் கொண்டு படிக்கிறார் . இந்தப் படம் மூலம் விரைவில் அனைவருக்கும் 30 நாளில் முதல்வராவது எப்படி என்ற எளிய வழி கிடைக்கும் என்று எதிர்பார்க்கலாம் .


ஜெ . வீடியோ வெளியானதற்கும் , தினகரனுக்கும் தொடர்பில்லை என்று வெற்றிவேல் கூறும் நிலையில் , தினகரனிடம் கொடுத்த வீடியோ வெற்றிவேல் கையில் சென்றது எப்படி ? என்று இளவரசியின் மகள் கிருஷ்ணபிரியா கேள்வி எழுப்பி உள்ளார் . தமிழக முதல்வர் ஜெயலலிதா அப்பல்லோ மருத்துவமனையில் அனுமதிக்கப்பட்டிருந்த போது எடுத்த வீடியோ என்று டிடிவி தினகரனின் ஆதரவாளர் வெற்றிவேல் இன்று வெளியிட்டார் . இது தமிழகம் முழுவதும் பெரும் பரபரப்பை ஏற்படுத்தியுள்ளது . இந்த வீடியோ குறித்து பல்வேறு தரப்பினர் சந்தேகங்களை எழுப்பி வருகின்றனர் . ஆர் . கே . நகர் தேர்தலை வைத்தே இந்த வீடியோ வெளியிடப்பட்டுள்ளதாகவும் குற்றம் கூறப்பட்டு வருகிறது . இளவரசியின் மகள் கிருஷ்ணப்ரியா சென்னை , தி . நகரில் , செய்தியாளர்களைச் சந்தித்தார் . தற்போது வெளியாகி வீடியோ , முதலில் கொடுக்க சொன்னதே நாங்கள்தான் என்றார் . நாங்கள் கூறும்போது அதனை வெளியிடாமல் , இப்போது அதனை வெளியிடுவது கீழ்த்தரமான செயல் என்றார் . டிடிவி தினகரனிடம் கொடுக்கப்பட்ட அந்த வீடியோ வெற்றிவேலிடம் ஏன் போக வேண்டும் ? இது பெரிய கேள்வியாக உள்ளது . அதற்கான பதில் இனிமேல்தான் வெளியாகும் என்றார் . வெற்றிவேல் துரோகம் இழைத்திருக்கிறார் . விசாரணை கமிஷனுக்கு தேவைப்பட்டால் அளிப்பதற்காகவே இந்த வீடியோவை தினகரனிடம் கொடுத்தோம் . ஆனால் , இந்த விடியோவை இன்று வெற்றிவேல் வெளியிட்டுள்ளார் . வீடியோவை வெளியிட்டது குறித்து தினகரனிடம் விளக்கம் கேட்பேன் என்று கிருஷ்ணப்பிரியா கூறியிருந்தார் . வெற்றிவேல் இந்த வீடியோவை வெளியிட்டதை அடுத்து , அவர் மீது தேர்தல் அதிகாரி பிரவீன் நாயர் வழக்கு பதிவு செய்ய உத்தரவிட்டார் . ஆனால் , இந்த வீடியோ வெளியானதுக்கும் தினகரனுக்கும் எந்தவித தொடர்பும் இல்லை என்றும் , அவர்களது அனுமதி இல்லாமல் தனது சுய உந்துதலாலேயே இந்த வீடியோவை வெளிட்டதாகவும் வெற்றிவேல் கூறியுள்ளார் . இந்த வீடியோ வெளியானதற்கும் , தினகரனுக்கும் தொடர்பில்லை என்று வெற்றிவேல் கூறும் நிலையில் , வீடியோ வெளியானது குறித்து டிடிவி தினகரனிடம் விளக்கம் கேட்பேன் என்று கிருஷ்ணபிரியா கூறியுள்ளார் . தினகரனிடம் கொடுத்த வீடியோ , எப்படி வெற்றிவேலிடம் சென்றது என்பது குறித்தும் கிருஷ்ணப்பிரியா செய்தியாளர்கள் மத்தியில் கேள்வி எழுப்பி இருந்தார் . இந்த முரண்பட்ட கருத்துகளுக்கு விரைவில் விடை கிடைக்குமா ? பொறுத்திருந்து பார்ப்போம் . . . !


மத்திய அரசால் கடந்த ஆண்டு அக்டோபர் மாதம் 23 - ம் தேதி கட்டாய விடுப்பில் அனுப்பப்பட்ட சி . பி . ஐ . இயக்குனர் அலோக் வர்மா அந்தப் பதவியில் தொடர உச்சநீதிமன்றம் இன்று உத்தரவிட்டுள்ளது . இந்த தீர்ப்பு வெளியானதும் காங்கிரஸ் தலைவர் ராகுல் காந்தி பாராளுமன்றம் வளாகத்தில் செய்தியாளர்களுக்கு பேட்டியளித்தார் . அப்போது , ரஃபேல் விவகாரம் தொடர்பான விசாரணையை சி . பி . ஐ . இயக்குனர் அலோக் வர்மா தொடரவிருந்த நிலையில் நள்ளிரவு ஒரு மணியளவில் அவர் பணிநீக்கம் செய்யப்பட்டார் . தற்போது அவர் உச்சநீதிமன்றத்தால் மீண்டும் பணியில் அமர்த்தப்பட்டுள்ளார் . நீதி நிலைநாட்டப்பட்டதன் மூலம் எங்களுக்கு நிவாரணம் கிடைத்துள்ளது என அவர் குறிப்பிட்டார் . அர்கள் ரஃபேல் விவகாரத்தில் இருந்து ஓடிப்போக முடியாது . அது நடக்காது . மக்கள் மன்றத்தில் விவாதம் நடத்தாமல் மோடி ஓடினார் . ரஃபேல் விவகாரத்தில் உண்மை இருப்பதால் உண்மையிடம் இருந்து யாரும் தப்பியோடி விட முடியாது என்றும் ராகுல் கூறினார் . . ரஃபேல் ஒப்பந்தத்தில் மக்களின் பணம் 30 ஆயிரம் கோடி ரூபாயை எடுத்து தனது நண்பர் அனில் அம்பானிக்கு கொடுத்தது சந்தேகத்தின் நிழல் துளிகூட இல்லாமல் இந்த விசாரணையில் தெரியவரும் என்ற ராகுல் காந்தி . அடுத்து இனி என்ன நடக்கும் ? என்று பார்க்கலாம் என தெரிவித்துள்ளார் . .


ஜெயலலிதாவின் படம் இன்று திறக்கப்பட்ட விவகாரம் தமிழக சட்டமன்றத்தை இன்று பப்படம் ஆக்கிக் கொண்டிருக்கிறது . மக்களால் தேர்ந்தெடுக்கப்பட்ட எம் . எல் . ஏ . க்களான , எதிர்கட்சி உறுப்பினர்கள் அமர வேண்டிய இடத்தில் அ . வின் மாஜி வகையறாக்கள் , மாவட்ட செயலாளர்கள் , மாஜி எம் . பி . எம் . எல் . ஏ . க்கள் ஆகியோரை அமர வைத்து இன்று தமிழக சட்ட மன்றத்தில் முன்னாள் முதல்வர் ஜெயலலிதாவின் முழு உருவப்படத்தை திறந்திருக்கிறது தமிழக அரசு . இந்த விவகாரம் ஒட்டு மொத்தமாக எதிர்கட்சியான தி . மு . க . வை கடுப்பேற்றி இருக்கிறது . நின்ற நிலையில் போட்டோவில் இருக்கும் ஜெயலலிதா எதிர்கட்சியனர் அமரும் வரிசையை பார்க்கும் திசையில் மாட்டப்பட்டுள்ளது ஒரு வகையில் ஸ்டாலின் டீமுக்கு கடுப்பு . அதுமட்டுமல்லாது ஜெயலலிதாவின் படங்களை அரசு கட்டிடங்களில் வைப்பதற்கு தடை கேட்டு தி . மு . க . எம் . எல் . ஏ . ஜெ . அன்பழகன் தொடர்ந்துள்ள வழக்கில் தீர்ப்பு வரும் நிலையில் அவசர அவசரமாக இந்த படத்தை எடப்பாடி அரசு திறந்துள்ளது என்றும் கடுப்பாகிறார் ஸ்டாலின் . இன்று அறிவாலயத்தில் இது தொடர்பாக வெளிப்படையாக வெடித்திருக்கும் அவர் , “ஜெயலலிதாவின் படத்தை அ . தி . மு . க . வின் அலுவலகங்களில் திறந்து கொள்ளட்டும் வேண்டாம் என்று சொல்லவில்லை . ஆனால் சட்டமன்றத்தில் அவரது படத்தை திறந்தது பெரும் அத்துமீறல் . யார் ஜெயலலிதா ? அக்யூஸ்ட் நம்பர் 1 என்று நீதிமன்றங்களால் உறுதிப்படுத்தப்பட்டவர் . அவர் இன்று உயிரோடு இருந்திருந்தால் எங்கே இருந்திருந்தால் எங்கே இருந்திருப்பார் ? சசிகலாவோடு பரப்பன அக்ரஹாரா சிறையில் இருந்திருப்பார் . ஆக சொத்து குவிப்பு வழக்கில் முதல் குற்றவாளியாக அறிவிக்கப்பட்ட ஒருவரின் படத்தை சட்டமன்றத்தில் அத்தனை மரபுகளையும் மீறி திறந்திருப்பதை வன்மையாக கண்டிக்கிறோம் . ஜெயலலிதாவின் படத்தை சட்டமன்றத்தில் மட்டுமல்ல பாராளுமன்றத்திலும் திறப்போம் ! என்று பெருமை பேசியிருக்கிறார் அமைச்சர் ஜெயக்குமார் . இந்த படத்தை திறக்க தமிழக கவர்னர் , பிரதமர் மோடி , குடியரசு தலைவர் ஆகியோரிடம் டைம் கேட்டனர் . ஆனால் யாரும் வராமல் மறுத்துவிட்டனர் . இந்த லட்சணத்தில் பாராளுமன்றத்தில் எப்படி குற்றவாளி ஜெயலலிதாவின் போட்டோவை திறக்க முடியும் ? இந்த கேள்விக்கு ஜெயக்குமார் எனக்கு பதில் சொல்ல வேண்டும் . “ என்று வெளுத்து வாங்கியுள்ளார் ஸ்டாலின் .


படத்தில் நடிக்க வாய்ப்பு கேட்டு சென்ற இடத்தில் தயாரிப்பாளர் தன்னை மிரட்டி கீழே தள்ளி சீரழித்து விட்டதாக பிரபல நடிகை கூறியுள்ளது பரபரப்பை ஏற்படுத்தியுள்ளது . ஹாலிவுட் சினிமாவில் முன்னணி நடிகைகளுள் ஒருவராக இருந்தவர் நடிகை ஏஞ்சலினா ஜோலி . தற்போது மீண்டும் திரைப்படங்கள் நடிப்பதில் தன்னுடைய முழு கவனத்தை செலுத்தி வருகிறார் . இந்நிலையில் , இவர் திரைப்படத்தில் நடிக்க வாய்ப்பு கேட்டு பிரபல தயாரிப்பாளர் ஹார்வி வெயின்ஸ்டீனை சந்திக்க அவருடைய அலுவலகத்திற்கு சென்றுள்ளார் . அப்போது ஏஞ்சலினா ஜோலியை மிரட்டி கீழே தள்ளி ஹார்வி வெயின்ஸ்டீன் பாலியல் பலாத்காரம் செய்துவிட்டதாக தற்போது ஏஞ்சலினா ஜோலி குற்றம்சாட்டியுள்ளார் . ஏற்கனவே ஹார்வி வெயின்ஸ்டீன் மீது இது இதுவரை பல நடிகைகள் பாலியல் குற்றச்சாட்டு தெரிவித்துள்ளனர் . ஆனால் இதுவரை அவர் மீது குவிந்துள்ள புகார்களுக்கு எந்த நடவடிக்கையும் எடுக்கப்படவில்லை . ஆனால் தற்போது ஹாலிவுட் திரை உலகத்தை ஆண்ட முன்னணி நடிகை ஏஞ்சலினா ஜூலி , இவர் மீது குற்றம் சாட்டியுள்ளதால் ஏதாவது நடவடிக்கை எடுக்கபடும் என நம்புவதாக ஹாலிவுட் வட்டாரத்தில் ஒரு பேச்சு அடிப்பட்டு வருகிறது . மேலும் ஹார்வி வெயின்ஸ்டீன் உள்ள குற்றச்சாட்டுகளுக்கு தீர்வு காண வேண்டும் என நெட்டிசன்கள் மற்றும் ரசிகர்கள் சமூகவலைதளங்களில் தங்களுடைய கருத்தை தெரிவித்து வருகின்றனர் என்பது குறிப்பிடத்தக்கது .


மாநில அளவிலான கால்பந்து போட்டியில் புதுக்கோட்டை கால்பந்து அணி சாம்பியன் பட்டம் வென்றது . மாநில அளவிலான கால்பந்து போட்டி உடுமலை தேஜஸ் ரோட்டரி சங்கம் , உடுமலை வாரியர்ஸ் கால்பந்துக் குழு சார்பில் , நேதாஜி மைதானத்தில் போட்டி நடைபெற்று வந்தது . இந்தப் போட்டியில் சென்னை , கோவை , திருப்பூர் , பொள்ளாச்சி , உடுமலை , கொடைக்கானல் , புதுக்கோட்டை , சிவகாசி , மதுரை , திண்டுக்கல் , சிதம்பரம் உள்பட பல்வேறு மாவட்டங்களில் இருந்து 30 - க்கும் மேற்பட்ட அணிகள் பங்கேற்றன . நாக் ஔட் முறையில் நடைபெற்ற இந்தப் போட்டியின் இறுதி ஆட்டத்துக்கு காயல்பட்டினம் கால்பந்து அணியும் , புதுக்கோட்டை கால்பந்துக் குழுவும் தேர்வாகின . நேற்று நடந்த இறுதிப் போட்டியில் இரண்டு அணிகளும் போராடியதால் இறுதிவரை இரு அணிகளுக்கும் கோல் வாய்ப்பு கிடைக்கவில்லை . பின்னர் , வெற்றியாளரை தீர்மானிக்க பெனால்டி கிக் முறை கடைப்பிடிக்கப்பட்டது . இதில் 4 - 3 என்ற கோல் கணக்கில் புதுக்கோட்டை அணி வெற்றிப் பெற்று அசத்தியது . சாம்பியன் பட்டம் வென்ற புதுக்கோட்டை அணிக்கு ரூ . 20 ஆயிரம் ரொக்கப் பரிசும் , கோப்பையும் வழங்கப்பட்டன . இரண்டாம் பரிசாக காயல்பட்டினம் அணிக்கு ரூ . 15 ஆயிரம் ரொக்கமும் , கோப்பையும் வழங்கப்பட்டன . உடுமலை தேஜஸ் ரோட்டரி சங்கத் தலைவர் எஸ் . எம் . நாகராஜன் , சக்கரபாணி , குமரன் உள்ளிட்டோர் வெற்றிப் பெற்ற அணிகளுக்கு பரிசுகளை வழங்கினர் .


கனடா ஓபன் கிராண்ட்ப்ரீ கோல்டு பாட்மிண்டன் போட்டியில் இந்தியாவின் காஷ்யப் , எச் . எஸ் . பிரணாய் , லக்கானி சரங் , அபிஷேக் எலீகர் , கரண் ராஜன் உள்ளிட்டோர் இரண்டாவது சுற்றிற்கு முன்னேறினர் . கனடா ஓபன் கிராண்ட்ப்ரீ கோல்டு பாட்மிண்டன் போட்டி கனடாவின் கல்கேரி நகரில் நடைபெற்று வருகிறது . இந்தப் போட்டியின் ஆடவர் ஒற்றையர் முதல் சுற்றில் காஷ்யப் மற்றும் பெருவின் டேனியல் ரெகால் மோதினர் . இதில் 21 - 11,21 - 19 என்ற நேர் செட்களில் டேனியல் ரெகாலை தோற்கடித்தார் காஷ்யப் . அடுத்த சுற்றில் ஜப்பானின் கோகி வடானேப்பை எதிர்கொள்கிறார் காஷ்யப் . அதேபோன்று போட்டித் தரவரிசையில் 2 - வது இடத்தில் இருக்கும் எச் . எஸ் . பிரணாய் மற்றும் மெக்ஸிகோவின் ஜாப் கேஸ்டில்லோவுடன் மோதி 21 - 13,21 - 15 என்ற நேர் செட்களில் கேஸ்டில்லோவை வீழ்த்தினார் பிரணாய் . தனது 2 - ஆவது சுற்றில் ஸ்காட்லாந்தின் கீரன் மெரில்லீஸை சந்திக்கிறார் பிரணாய் . இந்திய வீரர்கள் லக்கானி சரங் 21 - 9,17 - 21,21 - 7 என்ற செட் கணக்கில் கனடாவின் யூஜீன் சானை வீழ்த்தினார் , அபிஷேக் எலீகர் 21 - 15,21 - 5 என்ற நேர் செட்களில் வியத்நாமின் ஹோங் நாம் நுயெனையும் வீழ்த்தினார் . கரண் ராஜன் 13 - 21,21 - 10,21 - 13 என்ற செட் கணக்கில் குரோஷியாவின் ஸ்வோனிமிர் துர்கின்ஜாக்கையும் வீழ்த்தினார் . இவர்கள் அனைவரும் 2 - வது சுற்றுக்கு அசத்தலாக முன்னேறினர் .


கடந்த சட்டமன்ற தேர்தலில் எதிர்ப்பு வாக்குகளை சிதறடித்து தி . மு . கவை பலவீனப்படுத்தி மீண்டும் அ . தி . மு . க ஆட்சி அமைய நடராஜனால் உருவாக்கப்பட்டது தான் மக்கள் நலக் கூட்டணி . நடராஜன் போட்ட மாஸ்டர் பிளானை வைகோ கனக்கச்சிதமாக முடித்தது தி . மு . க தரப்புக்கு மிகுந்த எரிச்சலை ஏற்படுத்திய விஷயங்களில் ஒன்று . மக்கள் நலக்கூட்டணியில் விஜயகாந்த் சேர வேண்டும் என்பதற்காக அவரை முதலமைச்சர் வேட்பாளராக கூட வைகோ ஏற்றுக் கொண்டிருந்தார் . இதே போல் நடராஜன் தான் மக்கள் நலக்கூட்டணியின் அடிநாதம் என்பது தெரிந்தே தான் திருமாவளவனும் அந்த கூட்டணியில் இணைந்தார் . தேர்தலில் வெற்றி பெற்று அந்த கட்சியினர் எம் . எல் . ஏ ஆகவில்லை என்றாலும் வேறு வழியில் அவர்களுக்கு நடராஜன் சிறப்பு செய்ததும் மேல் மட்ட அரசியல்வாதிகள் பலருக்கும் தெரிந்த கதை . இதனால் தான் கூட்டணி விவகாரத்தில் வைகோ மற்றும் திருமாவை அந்தரத்திலேயே ஸ்டாலின் வைத்துள்ளதாக கூறப்படுகிறது . இதற்கு முன்னர் விடுதலைச் சிறுத்தைகளோடு கூட்டணி வைத்த தேர்தல்கள் அனைத்திலுமே தி . மு . க தோல்வியையே தழுவியுள்ளது . 2001 சட்டமன்ற தேர்தல் , 2011 சட்டமன்ற தேர்தல் ஆகியவற்றை இதற்கு உதாரணமாக கூறலாம் . க – வி . சி . க கூட்டணி கணிசமான இடங்களில் வென்றது . இதன் பிறகு வி . சி . கவுடன் கூட்டணி வைத்ததால் தி . மு . கவிற்கு பெரிய அளவில் சாதகம் ஏதும் இல்லை . இதே போல் 2004ம் ஆண்டு ம . தி . மு . கவுடன் கூட்டணி அமைத்து போட்டியிட்ட போது மட்டும் தான்தி . மு . கவிற்கு சாதகமான முடிவு வந்தது . அதன் பிறகு 2006ம் ஆண்டு தேர்தலில் கடைசி நேரத்தில் வைகோ கம்பி நீட்டிவிட்டு அ . தி . மு . கவிடம் சென்றுவிட்டார் . அதன் பிறகு சுமார் 12 ஆண்டுகள் கழித்து இப்போது தான் மீண்டும் தி . மு . க வசம் வைகோ வந்துள்ளார் . 2004ம் ஆண்டு ம . தி . மு . கவிற்கு இருந்த வாக்கு வங்கி தற்போது அந்த கட்சிக்கு இல்லை . எனவே தான் ம . தி . மு . கவையும் கூட்டணியில் சேர்ப்பதில் ஸ்டாலின் பெரிய அளவில் ஆர்வம் காட்டவில்லை என்று கூறப்படுகிறது . காங்கிரஸ் , இடதுசாரிகளை பொறுத்தவரை தேசிய அரசியலில் முக்கியத்துவம் பெற வேண்டும் என்பதற்காக அந்த கட்சியுடன் ஸ்டாலின் மிகவும் இணக்கமாக உள்ளதாக கூறப்படுகிறது . மேலும் வைகோவும் சரி , திருமாவளவனும் சரி எந்த நேரத்திலும் கூட்டணி மாறுவார்கள் என்பதால் அவர்கள் விஷயத்தில் தான் உடனடியாக எதையும் நம்பப்போவதில்லை என்று தனக்கு நெருக்கமானவர்களிடம் ஸ்டாலின் வெளிப்படையாகவே கூறியதாக சொல்லப்படுகிறது .


இங்கிலாந்து டெஸ்ட் அணியின் கேப்டன் ஜோ ரூட்டை கேப்டன் பொறுப்பிலிருந்து விடுவித்துவிட்டு ஜோஸ் பட்லரை கேப்டனாக நியமிக்க வேண்டும் என்று ஆஸ்திரேலிய அணியின் முன்னாள் சுழல் ஜாம்பவான் ஷேன் வார்னே கருத்து தெரிவித்துள்ளார் . இங்கிலாந்து டெஸ்ட் அணியின் கேப்டனாக ஜோ ரூட் செயல்பட்டு வருகிறார் . கடந்த ஆண்டு டெஸ்ட் அணியின் கேப்டன் பொறுப்பேற்ற ரூட்டின் கேப்டன்சியின் கீழ் இங்கிலாந்து அணி 21 டெஸ்ட் போட்டிகளில் ஆடி 10 வெற்றிகளையும் 9 தோல்விகளையும் தழுவியுள்ளது . 2 போட்டிகள் டிராவில் முடிந்துள்ளன . விராட் கோலி , ஸ்டீவ் ஸ்மித் ஆகியோருக்கு நிகரான தலைசிறந்த வீரராக ஜோ ரூட்டும் உள்ளார் . ஆனால் அரைசதத்தை சதமாக மாற்றும் அவரது கன்வர்சன் ரேட் மிகவும் குறைவாக உள்ளது . விராட் கோலி டெஸ்ட் கிரிக்கெட்டில் 24 சதங்களும் 19 அரைசதங்களும் அடித்துள்ளார் . ஸ்டீவ் ஸ்மித் 23 சதங்களும் 24 அரைசதங்களும் அடித்துள்ளார் . ஆனால் ரூட் , 14 சதங்களும் 41 அரைசதங்களும் அடித்துள்ளார் . 41 அரைசதங்களில் குறைந்தது பத்தையாவது சதமாக மாற்றியிருக்கலாம் . ஆனால் ரூட் அதை செய்ய தவறியதால் கோலி , ஸ்மித்தை காட்டிலும் மிகவும் பின் தங்கியுள்ளார் . எனவே தான் கேப்டன்சி அழுத்தத்திலிருந்து ரூட்டை விடுவிப்பதன் மூலம் அவர் பேட்டிங்கில் சாதிக்க முடியும் என்று வார்னே நம்புகிறார் . ரூட்டிற்கு பதிலாக ஜோஸ் பட்லரை இங்கிலாந்து டெஸ்ட் அணியின் கேப்டனாக நியமிக்கலாம் என்று வார்னே ஆலோசனை கூறியுள்ளார் . ஐபிஎல்லில் வார்னே ஆலோசகராக இருந்த ராஜஸ்தான் ராயல்ஸ் அணியில் பட்லர் ஆடினார் . அப்போது பட்லருடன் பழகியதன் அடிப்படையில் , பட்லரிடம் தலைமைக்கான பண்புகள் இருப்பதாகவும் அவர் ஒரு சிறந்த கேப்டனாக இருந்து இங்கிலாந்து அணியை வழிநடத்துவார் என்றும் வார்னே நம்பிக்கை தெரிவித்துள்ளார் .


கோலியை நம்பி மட்டுமே இந்திய அணி இல்லை என ஆஸ்திரேலிய அணியின் முன்னாள் வீரரும் கிரிக்கெட் வர்ணனையாளருமான டீன் ஜோன்ஸ் கருத்து தெரிவித்துள்ளார் . ஆசிய கோப்பை கிரிக்கெட் தொடர் கடந்த 1984ம் ஆண்டிலிருந்து நடத்தப்பட்டு வருகிறது . இதுவரை 13 முறை ஆசிய கோப்பை தொடர் நடந்துள்ளது . அவற்றில் 6 முறை இந்திய அணியும் 5 முறை இலங்கை அணியும் 2 முறை பாகிஸ்தான் அணியும் கோப்பையை வென்றுள்ளன . 14வது ஆசிய கோப்பை தொடர் ஐக்கிய அரபு எமிரேட்ஸில் வரும் செப்டம்பர் 15ம் தேதி தொடங்கி 28ம் தேதி நிறைவடைகிறது . இந்தியா , பாகிஸ்தான் , இலங்கை , வங்கதேசம் , ஆஃப்கானிஸ்தான் மற்றும் தகுதிச்சுற்றில் வெற்றி பெறும் அணி என மொத்தம் 6 அணிகள் இத்தொடரில் பங்கேற்கின்றன . தகுதிச்சுற்று ஆட்டங்களில் ஐக்கிய அரபு எமிரேட்ஸ் , சிங்கப்பூர் , ஏமன் , நேபாளம் , மலேசியா , ஹாங்காங் ஆகிய அணிகள் மோதுகின்றன . இதில் வெற்றி பெறும் ஒரு அணி ஏ பிரிவில் இடம் பெறும் . செப்டம்பர் 15ம் தேதி தொடங்கும் முதல் போட்டியில் இலங்கையும் வங்கதேசமும் மோதுகின்றன . செப்டம்பர் 18ம் தேதி தகுதிச்சுற்றில் வெற்றி பெறும் அணியுடன் மோதும் இந்திய அணி , அதற்கு மறுநாளான 19ம் தேதி பாகிஸ்தான் அணியை எதிர்கொள்கிறது . இத்தொடருக்கான இந்திய அணி நேற்று அறிவிக்கப்பட்டது . இந்த தொடரில் கேப்டன் விராட் கோலிக்கு ஓய்வு அளிக்கப்பட்டுள்ளது . ரோஹித் சர்மா இந்த தொடரில் இந்திய அணியின் கேப்டனாக செயல்பட உள்ளார் . ஆசிய கோப்பை தொடரில் ராகுல் , மனீஷ் பாண்டே , அம்பாதி ராயுடு , கேதர் ஜாதவ் , கலீல் அகமது , தீபக் சாஹர் ஆகிய வீரர்களுக்கு வாய்ப்பு அளிக்கப்பட்டுள்ளது . இந்நிலையில் , இந்த தொடர் குறித்தும் கோலிக்கு அளிக்கப்பட்ட ஓய்வு குறித்தும் பேசியுள்ள டீன் ஜோன்ஸ் , இந்திய அணியை கோலியை மட்டுமே நம்பி இல்லை . கோலியின் இடத்தை யாராலும் பூர்த்தி செய்யமுடியாது . ஆனால் இந்திய அணியில் சிறந்த வீரர்கள் உள்ளனர் . மனீஷ் பாண்டே , அம்பாதி ராயுடு போன்ற வீரர்களுக்கு இது ஒரு மிகச்சிறந்த வாய்ப்பு . இந்திய அணியில் தோனியும் உள்ளார் . அவரை மறந்துவிடக்கூடாது . ரோஹித் சர்மா தலைமையிலான இந்திய அணி சிறந்த அணி . சாஹல் , குல்தீப் ஆகிய சிறந்த ஸ்பின்னர்களும் புவனேஷ்வர் குமார் , பும்ரா ஆகிய சிறந்த வேகப்பந்து வீச்சாளர்களும் நிறைந்த ஒரு முழுமையான அணி இந்திய அணி . எனவே கோலி அணியில் இல்லயென்றாலும் இந்தியா பாகிஸ்தான் இடையேயான போட்டியை உலகமே உற்றுநோக்கும் . இந்தியாவும் பாகிஸ்தானும் மோதும் போட்டியில் பல ஆச்சரியங்களும் வாணவேடிக்கைகளும் உறுதியாக இருக்கும் என டீன் ஜோன்ஸ் தெரிவித்துள்ளார் .


அதிக விக்கெட்டுகள் வீழ்த்திய இந்திய பவுலர்களின் பட்டியலில் ஜாகீர் கானை பின்னுக்கு தள்ளி அஷ்வின் நான்காமிடத்தை பிடித்துள்ளார் . இந்தியா - ஆஃப்கானிஸ்தான் இடையேயான டெஸ்ட் போட்டி பெங்களூரு சின்னசாமி மைதானத்தில் நடந்துவருகிறது . டெஸ்ட் அந்தஸ்து பெற்ற ஆஃப்கானிஸ்தான் அணியின் முதல் டெஸ்ட் போட்டி இது . இதில் டாஸ் வென்ற இந்திய அணி முதலில் பேட்டிங் செய்தது . ஷிகர் தவானின் அதிரடி சதம் , முரளி விஜயின் நிதான சதம் , ராகுல் மற்றும் ஹர்திக் பாண்டியாவின் அரைசதங்களால் இந்திய அணி முதல் இன்னிங்சில் 474 ரன்களை குவித்து ஆல் அவுட்டானது . இதையடுத்து முதல் இன்னிங்ஸை ஆடிய ஆஃப்கானிஸ்தான் அணி , இந்திய அணியின் பவுலிங்கை சமாளிக்க முடியாமல் சீரான இடைவெளியில் அடுத்தடுத்து விக்கெட்டுகளை இழந்தது . 109 ரன்களுக்கே ஆஃப்கானிஸ்தான் அணி ஆல் அவுட்டானது . இந்திய அணி சார்பில் அஷ்வின் 4 விக்கெட்டுகளை வீழ்த்தினார் . ஜடேஜா மற்றும் இஷாந்த் சர்மா ஆகியோர் தலா 2 விக்கெட்டுகளை வீழ்த்தினார் . இந்த போட்டியில் 2 விக்கெட்டுகளை வீழ்த்தியபோது , அஷ்வின் புதிய மைல்கல்லை எட்டினார் . டெஸ்ட் கிரிக்கெட்டில் அதிக விக்கெட்டுகள் வீழ்த்திய 4வது வீரர் என்ற பெருமையை பெற்றார் . இந்த போட்டியில் ஆடுவதற்கு முன்னதாக 57 போட்டிகளில் ஆடி 311 விக்கெட்டுகளை எடுத்திருந்தார் அஷ்வின் . இந்த போட்டியில் 2 விக்கெட்டுகளை வீழ்த்தியதும் 313 விக்கெட்டுகளுடன் , நான்காவது இடத்தில் இருந்த ஜாகீர் கானை பின்னுக்கு தள்ளி அந்த இடத்தை அஷ்வின் பிடித்தார் . முதல் மூன்று இடங்களில் முறையே கும்ப்ளே , கபில் தேவ் மற்றும் ஹர்பஜன் சிங் ஆகியோர் உள்ளனர் . அவர்கள் அனைவரும் 100 போட்டிக்கும் அதிகமாக ஆடியுள்ளனர் . ஆனால் அஷ்வின் 58 போட்டிகள் மட்டுமே ஆடியுள்ளார் . எனவே அஷ்வின் டெஸ்ட் போட்டியிலிருந்து ஓய்வு பெறுவதற்குள் ஹர்பஜன் மற்றும் கபில் தேவை முந்துவதற்கான வாய்ப்புகள் உள்ளன .


தளபதி விஜய் நடிப்பில் மும்முரமாக தயாராகி வருகிறது சர்கார் திரைப்படம் . இந்த திரைப்படத்தினை இயக்குனர் முருகதாஸ் இயக்கி வருகிறார் . தளபதி நடிப்பில் தமிழ் திரையுலகையே மெர்சலாக்கிய , மெர்சல் திரைப்படத்தின் பிரம்மாண்ட வெற்றியை தொடர்ந்து , விஜய் நடித்துவரும் திரைப்படம் தான் சர்கார் . இந்த ஆண்டு தீபாவளிக்கு இந்த திரைப்படத்தினை ரிலீஸ் செய்ய திட்டமிட்டிருக்கிறது சர்கார் படக்குழு . அரசியல் அதிரடி கலந்த படம் என்பதால் சர்காருக்கும் ரசிகர்கள் மத்தியில் அமோக எதிர்பார்ப்பு ஏற்பட்டிருக்கிறது . இந்த திரைப்படத்தில் , விஜய்க்கு ஜோடியாக கீர்த்தி சுரேஷ் நடித்திருக்கிறார் . மேலும் வரலஷ்மி சரத்குமாரும் சர்கார் திரைப்படத்தில் மிக முக்கிய வேடத்தில் நடித்திருக்கிறார் , ராதாரவி கரு . பழனியப்பன் போன்ற பலர் நடித்திருக்கும் இந்த திரைப்படத்திற்கு ஏ . ஆர் . ரஹ்மான் இசையமைத்து வருகிறார் . சமீபத்தில் கூட சர்கார் படத்தின் தீம் மியூசிக் , இசையமைக்க பட்டதாக தகவல்கள் வெளியாகி இருந்தன . சர்கார் படம் குறித்து அவ்வப்போது கொஞ்சம் அதிரடியான தகவல்கள் கோலிவுட் வட்டாரத்தில் கிசுகிசுக்கப்படுவது வழக்கம் . இம்முறை அப்படி வந்திருக்கும் ஒரு செய்தி மிகுந்த அதிர்ச்சியை கொடுத்திருக்கிறது . இந்த திரைப்படத்தில் பல பிரம்மாண்ட காட்சிகள் இடம் பெற்றிருக்கின்றன . சமீபத்தில் கூட அப்படி ஒரு பிரம்மாண்ட காட்சி எடுக்கப்பட்டது , அதில் அதிக அளவிலான ஸ்டண்ட் கலைஞர்கள் , மற்றும் கல்லூரி மாணவர்கள் கலந்து கொண்டிருக்கின்றனர் . மிகப்பெரிய பைக் ஊர்வல காட்சியாக எடுக்கப்பட்ட அந்த ஸ்டண்ட் காட்சியின் முடிவில் , ஸ்டண்ட் கலைஞர்களுக்கும் , மாணவர்களுக்கும் இடையே , நிஜமாகவே சண்டை வந்துவிட்டதாம் . இதனால் அந்த கூட்டத்தை பார்த்த இயக்குனர் ஏ . ஆர் . முருகதாஸ் , அங்கிருந்து கஷ்டப்பட்டு தப்பி சென்றாத கோலிவுட் வட்டாரத்தில் தகவல்கள் வெளியாகி இருக்கின்றன .


உலக சூப்பர் சீரிஸ் பைனல்ஸ் பாட்மிண்டன் மகளிர் ஒற்றையர் பிரிவில் குரூப் பிரிவு 3 - வது ஆட்டத்திலும் இந்தியாவின் பி . வி . சிந்து வெற்றிப் பெற்று அசத்தியுள்ளார் . உலக சூப்பர் சீரிஸ் பைனல்ஸ் பாட்மிண்டன் போட்டி துபையில் நடைப்பெற்று வருகிறது , போட்டியின் ஒவ்வொரு பிரிவில் இருக்கும் வீரருடனும் ஒருமுறை மோத வேண்டும் . அதில் , இரண்டு முறை வெற்றிப் பெறுபவர் அரையிறுதிக்கு முன்னேறுவார் . அதன்படி , இந்தியாவின் பி . வி . சிந்து , தனது மூன்றாவது ஆட்டத்தில் ஜப்பானின் அகானே யமகுச்சியுடன் மோதினார் . அதில் , 21 - 9,21 - 13 என்ற செட் கணக்கில் அகானே யமகுச்சியை வீழ்த்தினார் பி . வி . சிந்து . குரூப் பிரிவில் ஏற்கெனவே இரண்டு ஆட்டங்களில் வெற்றி பெற்றதன் மூலம் , ஏற்கனவே அரையிறுதிக்கு சிந்து தகுதி பெற்றுவிட்டார் . இந்த நிலையில் மூன்றாவது போட்டியிலும் வெற்றி பெற்று தான் முன்னனி வீராங்கனை என்று நிரூபித்துவிட்டார் . சிந்து அரையிறுதியில் சீன வீராங்கனை சென் யூபேவை எதிர்கொள்கிறார் .


தியோதர் டிராபி தொடரின் முதல் போட்டியில் இந்தியா ஏ அணிக்கு எதிரான போட்டியில் ஹனுமா விஹாரி அபாரமாக ஆடினார் . அவரது சிறப்பான ஆட்டத்தால் அந்த அணி 50 ஓவர் முடிவில் 261 ரன்கள் எடுத்துள்ளது . தியோதர் டிராபி தொடர் இன்று தொடங்கியுள்ளது . வரும் 27ம் தேதி வரை இந்த தொடர் நடக்க உள்ளது . தினேஷ் கார்த்திக் தலைமையிலான இந்தியா ஏ , ஷ்ரேயாஸ் ஐயர் தலைமையிலான இந்தியா பி மற்றும் ரஹானே தலைமையிலான இந்தியா சி அணிகள் கலந்துகொண்டு ஆடுகின்றன . டெல்லி ஃபெரோஷ் ஷா கோட்லா மைதானத்தில் இன்று இந்தியா ஏ மற்றும் இந்தியா பி அணிகளுக்கு இடையேயான போட்டி நடந்துவருகிறது . இந்த போட்டியில் டாஸ் வென்ற இந்தியா பி அணியின் கேப்டன் ஷ்ரேயாஸ் ஐயர் , பேட்டிங்கை தேர்வு செய்தார் . இதையடுத்து இந்தியா பி அணியின் தொடக்க வீரர்களாக கெய்க்வாட் மற்றும் மயன்க் அகர்வால் களமிறங்கினர் . கெய்க்வாட் 2 ரன்களில் அவுட்டாக , அகர்வால் 46 ரன்கள் எடுத்து அரைசதம் அடிக்கும் வாய்ப்பை தவறவிட்டு ஆட்டமிழந்தார் . இந்தியா பி அணியின் கேப்டன் ஷ்ரேயாஸ் ஐயர் 41 ரன்களும் மனோத் திவாரி 52 ரன்களும் எடுத்து ஆட்டமிழந்தனர் . சிறப்பாக ஆடிய ஹனுமா விஹாரி 95 பந்துகளில் 9 பவுண்டரிகளுடன் 87 ரன்கள் குவித்து கடைசிவரை ஆட்டமிழக்காமல் இருந்து அந்த அணி நல்ல ஸ்கோரை எட்ட உதவினார் . வெஸ்ட் இண்டீஸுக்கு எதிரான டெஸ்ட் தொடருக்கான இந்திய அணியில் ஹனுமா விஹாரி இடம்பெற்றிருந்தாலும் ஆடும் லெவனில் இடம்கிடைக்கவில்லை . இந்நிலையில் , இந்த போட்டியில் சிறப்பாக ஆடியுள்ளார் . இவரது பொறுப்பான ஆட்டத்தால் இந்தியா பி அணி 50 ஓவர் முடிவில் 261 ரன்களை குவித்துள்ளது . தினேஷ் கார்த்திக் தலைமையிலான பிரித்வி ஷா , கருண் நாயர் , குருணல் பாண்டியா ஆகிய வீரர்களை கொண்ட இந்தியா ஏ அணி 262 ரன்கள் என்ற இலக்குடன் ஆட உள்ளது .


கோவை எம்எல்ஏ ஆறுகுட்டி , ஒ . பன்னீர்செல்வம் அணியில் இருந்து மீண்டும் எடப்பாடி பழனிச்சாமி அணிக்கு சென்றதற்கு , அவர் தானாகவே வந்தார் . . . தானகவே சென்றார் என ஓபிஎஸ் செய்தியாளர்களிடம் கூறினார் . மதுரையில் நடந்த விழா ஒன்றில் கலந்து கொண்ட ஓ . பன்னீர்செல்வம் , செய்தியாளர்களிடம் கூறியதாவதுஃ - நடிகர் கமல்ஹாசன் , தனது கருத்தை தெரிவித்துள்ளார் . அதற்கு உரிய பதிலை , மரியாதை தரும் வகையில் அரசின் பொறுப்பில் உள்ள அமைச்சர்கள் கொடுக்க வேண்டும் . அவரை தேவையில்லாமல் , விமர்சனம் செய்து பேட்டி அளிக்க கூடாது . நாங்கள் , அதிமுகவில் இருந்து விலகி தனி அணியாக செயல்பட்டு வருகிறோம் . எங்களது அணிக்கு எம்எல்ஏ ஆறுகுட்டி தானாகவே வந்து சேர்ந்தார் . அவராகவே எங்களுக்கு ஆதரவு தெரிவித்தார் . தற்போது , அவர் தானாகவே , எதிர் அணியில் போய் சேர்ந்துவிட்டார் . ஆறுகுட்டிக்கு உரிய மரியாதை கொடுத்து , எங்கள் அணியில் வைத்து இருந்தோம் . அவர் , எங்கள் அணியில் இணையும்போது மரியாதையும் , அழைப்பும் கொடுத்து வரவேற்றோம் . இப்போது அந்த அணிக்கு சென்றபோது , மரியாதையுடன் அனுப்பி வைத்துள்ளோம் . தமிகத்தில் டெங்கு காய்ச்சல் வேகமாக பரவி வருகிறது . இதனை தடுக்க தமிழக அரசு உடனடியாகக உரிய நடவடிக்கை எடுக்க வேண்டும் . இவ்வாறு அவர் பேசினார் .


ஆஃப்கானிஸ்தான் அணியுடனான டெஸ்ட் போட்டிக்கான இந்திய அணிக்கு ரஹானே கேப்டனாக நியமிக்கப்பட்டுள்ளார் . இந்த டெஸ்ட் அணியில் ரோஹித் சர்மா பெயர் இடம்பெறவில்லை . முழுநேர டெஸ்ட் அந்தஸ்து பெற்றுள்ள ஆஃப்கானிஸ்தான் அணி , வரும் ஜூன் மாதம் 14ம் தேதி , முதல் டெஸ்ட் போட்டியில் இந்திய அணியுடன் மோதுகிறது . அதற்கு அடுத்ததாக இந்திய அணி இங்கிலாந்துக்கு சுற்றுப்பயணம் மேற்கொள்கிறது . இங்கிலாந்து தொடரில் சிறப்பாக ஆடுவதற்காக , அங்கு நடக்கும் கவுண்டி போட்டிகளில் ஆட உள்ளார் இந்திய அணி கேப்டன் கோலி . கவுண்டி போட்டிகளில் ஆடுவதால் , ஆஃப்கானிஸ்தானுக்கு எதிரான டெஸ்ட் போட்டியிலிருந்து கோலி விலகியுள்ளார் . இந்நிலையில் , ஆஃப்கானிஸ்தானுடனான டெஸ்ட் போட்டிக்கான வீரர்கள் தேர்வு பெங்களூருவில் நேற்று நடைபெற்றது . அதன் பிறகு வீரர்களின் பட்டியல் வெளியிடப்பட்டது . கோலி இல்லாததால் , ஆஃப்கானிஸ்தான் டெஸ்ட் போட்டியின் கேப்டனாக ரஹானே நியமிக்கப்பட்டுள்ளார் . ரோஹித் சர்மாவிற்கு இந்த டெஸ்ட் அணியில் கிடைக்கவில்லை . கருண் நாயர் சேர்க்கப்பட்டுள்ளார் . ஆஃப்கானிஸ்தான் டெஸ்ட் போட்டிக்கான இந்திய அணி வீரர்கள்ஃ அஜிங்கியா ரஹானே ( கேப்டன் ) , ஷிகர் தவான் , முரளி விஜய் , கே . எல் . ராகுல் , புஜாரா , கருண் நாயர் , ரிதிமான் சஹா ( விக்கெட் கீப்பர் ) , ரவிச்சந்திரன் அஸ்வின் , ரவீந்திர ஜடேஜா , குல்தீப் யாதவ் , உமேஷ் யாதவ் , ஹர்திக் பாண்டியா , முகமது ஷமி , இஷாந்த் சர்மா , ஷர்துல் தாகூர்


புனே , எட்டு அணிகள் இடையிலான 3–வது இந்தியன் சூப்பர் லீக் ( ஐ . எஸ் . எல் . ) கால்பந்து தொடரில் ஞாயிற்றுக் கிழமை இரவு புனேயில் நடந்த 21–வது லீக் ஆட்டத்தில் நடப்பு சாம்பியன் சென்னையின் எப் . சி . யும் , புனே சிட்டியும் மோதின . விறுவிறுப்பான இந்த ஆட்டம் 1–1 என்ற கோல் கணக்கில் டிராவில் முடிந்தது . சென்னை அணியில் 28–வது நிமிடத்தில் ஜெஜெ லால்பெகுலாவும் , புனே அணியில் 82–வது நிமிடத்தில் ரோட்ரிகசும் கோல் அடித்தனர் . ரோட்ரிகஸ் , ‘பிரீகிக்’ வாய்ப்பில் பந்தை பிரமாதமாக உதைத்து கோலாக்கியது கவனிக்கத்தக்கது . இதுவரை 5 ஆட்டங்களில் ஆடியுள்ள சென்னையின் எப் . சி . அணி 2 வெற்றி , 2 டிரா , ஒரு தோல்வி என்று 8 புள்ளிகளுடன் 3–வது இடத்தில் உள்ளது . புனே அணி 5 புள்ளியுடன் ( ஒரு வெற்றி , 2 டிரா , 2 தோல்வி ) 6–வது இடத்தில் இருக்கிறது . இன்று இரவு 7 மணிக்கு படோர்டாவில் நடக்கும் ஆட்டத்தில் எப் . சி . கோவா–கேரளா பிளாஸ்டர்ஸ் அணிகள் எதிர்கொள்கின்றன .


பாலிவுட் நடிகை நிம்ரத் கவுருடன் இந்திய அணியின் தலைமை பயிற்சியாளர் ரவி சாஸ்திரிக்கு காதல் என்று பரவிய தகவல் குறித்து ரவி சாஸ்திரியிடம் எழுப்பப்பட்ட கேள்விக்கு கடுப்பாக பதிலளித்தார் . இந்திய அணியின் தலைமை பயிற்சியாளர் ரவி சாஸ்திரிக்கு இது மிகவும் சோதனைக்காலமாக உள்ளது . இங்கிலாந்துக்கு எதிரான டெஸ்ட் தொடரை இந்திய அணி இழந்துள்ளது . அதனால் பயிற்சியாளர் ரவி சாஸ்திரி மீது கடுமையான விமர்சனங்கள் எழுந்துள்ளன . ரவி சாஸ்திரியின் பயிற்சியின் கீழ் இந்திய அணி வெளிநாடுகளில் திணறிவருகிறது . தென்னாப்பிரிக்காவிற்கு எதிரான டெஸ்ட் தொடர் தோல்வி , தற்போது இங்கிலாந்துக்கு எதிரான தோல்வி என வெளிநாடுகளில் இந்திய அணியின் தோல்விகள் தொடர்ந்து கொண்டிருக்கின்றன . இதன் எதிரொலியாக ரவி சாஸ்திரி மீது விமர்சனங்கள் எழுந்துள்ளன . ரவி சாஸ்திரியை சேவாக் கடுமையாக விமர்சித்துள்ளார் . இந்திய அணியின் தலைமை பயிற்சியாளர் பொறுப்பிலிருந்து ரவி சாஸ்திரியை நீக்கிவிட்டு , அனில் கும்ப்ளேவை நியமிக்க வேண்டும் என்ற குரல்கள் வலுத்துள்ளன . இந்த பிரச்னை ஒருபுறமிருக்க , பாலிவுட் நடிகை நிம்ரத் கவுருக்கும் ரவி சாஸ்திரிக்கும் இடையே காதல் என ஒரு தகவல் காட்டுத்தீயாய் பரவியது . கடந்த இரண்டு ஆண்டுகளாக இருவரும் டேட்டிங் செய்துவருவதாகவும் , இருவருக்கும் இடையே காதல் எனவும் தகவல் பரவியது . இதுதொடர்பாக ரவி சாஸ்திரியிடம் எழுப்பப்பட்ட கேள்விக்கு , குவிந்து கிடக்கும் மாட்டுச்சாணம் குறித்து பதில் சொல்ல எதுவுமில்லை . இதற்கெல்லாம் மாட்டுச்சாணம் பதில் சொல்லும் என காட்டமாக தெரிவித்தார் . நடிகை நிம்ரத் கவுரும் இது வதந்திதான் என தெரிவித்துள்ளார் .


பிக் பாஸ் புகழ் ஜூலி , தற்போது அம்மன் தாயி எனும் பக்தி படத்தில் நடித்து வருகிறார் . என்ன தான் பிக் பாஸ் மூலம் எதிர்மறையான புகழை அவர் சம்பாதித்திருந்தாலும் இன்று திரைத்துறையில் அவர் நினைத்தபடி தொடந்து முன்னேறி கொண்டு தான் இருக்கிறார் . ஒரு தனியார் சேனலில் தொகுப்பாளினியாக இருக்கும் இவரின் கைவசம் சில திரைப்படங்களும் இருக்கின்றன . கேசவ் புரொடக்ஷன்ஸ் தயாரிப்பில் , மகேஷ்வரன் மற்றும் சந்திரஹாசன் என இரண்டு இயக்குனர்கள் இந்த அம்மன் தாயி படத்தை இயக்கி வருகின்றனர் . இந்த படத்தில் ஜூலி தான் முக்கிய வேடத்தில் நடித்திருக்கிறார் . அதுவும் அம்மனாக . ரம்யா கிருஷ்ணன் , கே . ஆர் . விஜயா போன்றோரை அம்மனாக பார்த்து பழகிய எங்களுக்கு இப்படி ஒரு சோதனையா என்று பிக் பாஸ் ரசிகர்கள் ஒரு பக்கம் வருத்தப்பட்டாலும் , ஜூலி ஆர்மிக்கு இதெல்லாம் கொண்டாட்டமாக தான் இருக்கிறது . இந்த அம்மன் தாயி படத்தில் பிரமோ வீடியோ பாடல் ஒன்று தற்போது வெளியாகி இருக்கிறது . இந்த வீடியோவில் ஜூலி சம்பந்தப்பட்ட காட்சிகள் தான் அதிகம் இடம் பெற்றிருக்கிறது . எல் . ஆர் . ஈஸ்வரியின் கண்ணீர் குரலில் “அழைக்கட்டுமா தாயே ? ” என தொடங்கும் இந்த பாடல் கேட்கும் போதே அருள் பொங்குகிறது . பாடலில் இடம் பெற்றிருக்கும் ஒவ்வொரு காட்சியிலும் ஜூலி வலுவாக நடித்திருக்கிறார் . அதேசமயம் மீம்ஸ் கிரியேட்டர்களின் கண்களுக்கும் இந்த வீடியோ மிக சிறப்பாக தெரிந்ததால் , மீம்ஸ் போட்டு கலாய்த்து வருகின்றனர் . எது எப்படியோ ஜூலியின் அம்மன் தாயி பிரமோ , மக்கள் மத்தியில் போய் சேர்ந்துடுச்சே என படக்குழு மகிழ்ச்சி அடைந்திருக்கிறது .


ஐசிசியின் டெஸ்ட் கிரிக்கெட் தரவரிசைப் பட்டியலில் ஆல்ரவுண்டர் பிரிவில் இந்தியாவின் ரவீந்திர ஜடேஜா முதலிடத்தை பிடித்துள்ளார் . ஐசிசியின் டெஸ்ட் கிரிக்கெட் தரவரிசைப் பட்டியலில் ஆல்ரவுண்டர் பிரிவில் ஜடேஜா , 438 புள்ளிகளுடன் முதலிடத்தில் உள்ளார் . சமீபத்தில் முடிவடைந்த இலங்கைக்கு எதிரான 2 - ஆவது டெஸ்ட் கிரிக்கெட்டில் இந்தியா இன்னிங்ஸ் மற்றும் 53 ஓட்டங்கள் வித்தியாசத்தில் வெற்றி பெற்றது . இதில் , ஜடேஜா 70 ஓட்டங்கள் எடுத்து ஆட்டமிழக்காமல் இருந்ததுடன் , இரு இன்னிங்ஸ்களும் சேர்த்து 7 விக்கெட்டுகள் வீழ்த்தினார் . அதில் 2 - வது இன்னங்ஸில் மட்டும் 5 விக்கெட்டுகள் வீழ்த்தியதால் கிடைத்ததே இந்த முன்னேற்றம் . வங்கதேசத்தின் ஷாகிப் அல் ஹசன் தற்போது 431 புள்ளிகளுடன் 2 - ஆவது இடத்துக்கு வந்துள்ளார் . பேட்ஸ்மேன்கள் பட்டியலிலும் ஜடேஜா 9 இடங்கள் முன்னேறி 51 - வது இடத்துக்கு வந்துள்ளார் . பேட்ஸ்மேன்கள் பட்டியலில் இந்தியாவின் சேதேஷ்வர் புஜாரா ஓரிடம் முன்னேறி 3 - வது இடத்துக்கு வந்துள்ளார் . கேப்டன் கோலி 5 - வது இடத்தில் நீடிக்கிறார் . அதேபோல் , அஜிங்க்ய ரஹானே 5 இடங்கள் முன்னேறி 6 - வது இடத்துக்கு முன்னேற , கே . எல் . ராகுல் 737 புள்ளிகளுடன் 11 - ஆவது இடத்தில் உள்ளார் . விக்கெட் கீப்பரான ரித்திமான் சாஹா , 4 இடங்கள் முன்னேறி 44 - ஆவது இடத்துக்கு வந்துள்ளார் . பேட்ஸ்மேன்கள் பட்டியலில் ஆஸ்திரேலிய கேப்டன் ஸ்டீவ் ஸ்மித் முதலிடத்திலும் , இங்கிலாந்து கேப்டன் ஜோ ரூட் 2 - வது இடத்திலும் தொடர்கின்றனர் . பந்துவீச்சாளர்கள் பட்டியலில் , இந்தியாவின் மற்றொரு சுழற்பந்துவீச்சாளரான அஸ்வின் ஓரிடம் கீழிறங்கி 3 - வது இடத்துக்கு வந்துள்ளார் . வேகப் பந்துவீச்சாளர்களான முகமது சமி மற்றும் உமேஷ் யாதவ் முறையே 20 மற்றும் 22 - வது இடங்களில் உள்ளனர் . தென் ஆப்பிரிக்காவுக்கு எதிரான தொடரில் சிறப்பாக விளையாடிய இங்கிலாந்து ஆல்ரவுண்டர் மொயீன் அலி , பேட்ஸ்மேன்கள் பட்டியலில் முதல் முறையாக 21 - வது இடத்துக்கு வந்துள்ளனர் . பந்துவீச்சாளர்கள் பட்டியலில் 18 - வது இடத்திலும் , ஆல்ரவுண்டர்கள் பட்டியலில் 4 - வது இடத்திலும் உள்ளார் .


அதிமுக பொதுச்செயலாளர் சசிகலாவுக்கு எதிராக தொடர்ந்து போர்க்கொடி உயர்த்திய தேனி மாவட்டத்தைச் சேர்ந்த காவலர் அதிரடியாக பணிநீக்கம் செய்யப்பட்டுள்ளார் . தேனி மாவட்டத்தைச் சேர்ந்தவர் வேல்முருகன் . காவலரான இவர் மறைந்த முன்னாள் முதல்வரின் தீவிர விசிறி… சொத்துக்குவிப்பு வழக்கில் ஜெயலலிதா சிறையில் அடைக்கப்பட்ட போது , சீருடையுடன் மொட்டை அடித்து அனைவரது கவனத்தையும் ஈர்த்தவர் . இது சமூக வலைத்தளங்களில் விவாதப்பொருளாக மாற உயர் அதிகாரிகள் பெயரளவுக்கு விசாரணை நடத்தி வேல்முருகனை அனுப்பிவைத்தனர் . பன்னீர் செல்வமே பம்மிய காலத்தில் ஜெயலலிதாவின் மரணத்திற்கு சசிகலா தான் காரணம் என்று காலரைத் தூக்கிவிட்டு கடுகடுத்தவர் காவலர் வேல்முருகன்… . இதோடு விட்டாரா , தேனியில் உள்ள நேரு சிலை முன்பு வந்து ஜெயலலிதாவின் மரணத்திற்கு அவரது தோழி சசிகலா தான் காரணம் என்று உரக்கச் சொல்ல அவரை ஆயுதப் படைக்கு பந்தாடியது காவல்துறை வகிப்பது காவலர் பதவி தான் என்றாலும் காரம் குறையாமல் சசிகலாவை தொடர்ந்து விமர்சிக்கத் தவறவில்லை வேல்முருகன்… . இதனைத் தொடர்ந்து அவர் தற்காலிக பணிநீக்கம் செய்யப்பட்டார் . இருப்பினும் இதற்கெல்லாம் அஞ்சாத வேல்முருகன் , பணியிடை நீக்கத்தைக் கண்டித்தும் , ஜெயலலிதாவின் மரணத்திற்கு நியாயம் கேட்டும் பென்னி குயிக் சிலை முன்பு சீருடையிலேயே உண்ணாவிரதப் போராட்டத்தில் குதித்தார் . இந்நிலையில் வேல்முருகனை பதவிநீக்கம் செய்து தமிழ்நாடு காவல்துறை உத்தரவிட்டுள்ளது . பல அமிளிதுமுளிகளை அதிரடியாக அரங்கேற்றிய வேல்முருகனின் அடுத்தகட்ட செயல்பாடு எப்படி இருக்கும் என்பதை பொறுத்திருந்து பார்ப்போம்… .


இந்தோனேசியாவில் நடைபெற்று வரும் ஆசிய விளையாட்டுப் போட்டியில் இன்று ஆண்களுக்கான 10 மீட்டர் ஏர் ரைஃபிள் பிரிவுக்கான போட்டி நடைபெற்றது . இதில் , இந்திய வீரர்கள் ரவிக்குமார் மற்றும் தீபக் குமார் ஆகியோர் இறுதிச் சுற்றுக்கு தகுதி பெற்றனர் . அதன்பின்னர் நடைபெற்ற இறுதிச்சுற்றில் இரண்டாவது இடம் பிடித்த தீபக்குமார் வெள்ளிப்பதக்கம் வென்றார் . இவர் இறுதிச்சுற்றில் 247.7 புள்ளிகள் பெற்றார் . இப்பிரிவில் சீன வீரர் யங் ஹோரன் 249.1 புள்ளிகளுடன் தங்கப் பதக்கத்தை வென்றார் . தைவான் வீரர் லு ஷாவோசுவான் வெண்கலப்பதக்கம் வென்றார் . ரவிக்குமார் 4 - வது இடத்தைப் பிடித்தார் . மேலும் , பேட்மிண்டன் மகளிர் அணிகளுக்கான காலிறுதி ஆட்டத்தில் இன்று இந்தியா - ஜப்பான் அணிகள் மோதின . முதலில் நடைபெற்ற ஒற்றையர் ஆட்டத்தில் , இந்தியாவின் பி . வி . சிந்து ஜப்பான் வீராங்கனை அகானே யமகுச்சியை எதிர்கொண்டார் . பரபரப்பான இப்போட்டியில் பி . வி . சிந்து 21 - 18,21 - 19 என்ற செட்கணக்கில் வெற்றி பெற்றார் . இதன்மூலம் இந்திய அணி 1 - 0 என முன்னிலை பெற்றது . அதன்பின்னர் நடைபெற்ற இரட்டையர் ஆட்டத்தில் இந்தியாவின் சிக்கி ரெட்டி - ஆரத்தி சாரா ஜோடி ஜப்பான் ஜோடியிடம் 15 - 21,6 - 21 என்ற நேர்செட்களில் தோல்வி அடைந்தது . நட்சத்திர வீராங்கனை சாய்னா நேவாலும் ஏமாற்றம் அளித்தார் . கடுமையாக போராடிய அவர் நசோமி ஒகுஹராவிடம் தோல்வி அடைந்தார் . இதன்மூலம் ஜப்பான் 2 - 1 என முன்னனிலை பெற்றது . கடைசியாக நடைபெற்ற இரட்டையர் ஆட்டத்தில் அஷ்வினி பொன்னப்பா - பி . வி . சிந்து ஜோடி , மத்சுடோமோ - ரகாஷாஷி ஜோடியை எதிர்கொண்டது . இப்போட்டியில் இந்திய ஜோடி 13 - 21,12 - 21 என்ற நேர்செட்களில் தோல்வி அடைந்தது . இதனால் 3 - 1 என்ற புள்ளிக் கணக்கில் இந்திய அணி தோல்வி அடைந்து பேட்மிண்டன் மகளிர் அணிகளில் இருந்து வெளியேறியது . இந்நிலையில் , மல்யுத்தம் பெண்கள் 50 கிலோ எடைப்பிரிவில் இந்தியாவின் வினேஷ் போகத் தங்கம் வென்றுள்ளார் . பதக்கப்பட்டியலில் இந்தியாவுக்கு கிடைத்திருக்கும் இரண்டாவது தங்கம் இதுவேயாகும் . மேலும் தகவலுக்கு இணைந்திருங்கள்…


கடந்த 2014 ஆம் ஆண்டு திமுகவிலிருந்து கருணாநிதியின் மூத்த மகனும் , முன்னாள் மத்திய அமைச்சருமான அழகிரி நீக்கப்பட்டார் . அதன் பிறகு எத்தனையோ முறை முயன்றும் அவரால் மீண்டும் திமுகவில் சேர முடியவில்லை . இந்நிலையில்தான் கடந்த மாதம் 7 ஆம் தேதி உடல்நலக்குறைவு மற்றும் வயது மூப்பு காரணமாக கருணாநிதி மரணமடைந்தார் . அவர் இறந்த மூன்றாவது நாளே திமுக தொண்டர்கள் அனைவரும் எனக்கு பின்னே நிற்கிறார்கள் என கொளுத்திப் போட்டார் . மேலும் தன்னை திமுகவில் சேர்த்துக் கொள்ளுமாறு தொடர்ந்து வலியுறுத்தி வருகிறார் . ஆனால் அவரது கோரிக்கையை ஏற்காத ஸ்டாலின் கடந்த 28 ஆம் தேதி நடைபெற்ற திமுக பொதுக்குழுக் கூட்டத்தில் அக்கட்சியின் தலைவராக தேர்ந்தெடுக்கப்பட்டார் . இதையடுத்து அழகிரி திருவாரூர் தொகுதி இடைத் தேர்தலில் போட்டியிடப் போவதாக தகவல்கள் வெளியாகின . அது மட்டுமல்லாமல் திருப்பரங்குன்றம் தொகுதியில் டிடிவி கட்சிக்கு அழகிரி ஆதரவு அளிப்பது என்றும் , திருவாரூர் தொகுதியில் அழகிரிக்கு , தினகரன் சப்போர்ட் பண்ணுவது என்றும் முடிவு செய்து விட்டதாகவும் தகவல்கள் வெளியாகின . இந்த செய்தி அரசியல் வட்டாரத்தில் பெரும் பரபரப்பை ஏற்படுத்தியது . இந்நிலையில் திருவாரூர் தொகுதியில் தனக்கு உள்ள செல்வாக்கு குறித்து அறிந்து கொள்ள நாளை மறுநாள் அழகிரி அங்கு செல்கிறார் . இந்த விசிட் அவர் திருவாரூர் தொகுதி இடைத் தேர்தலில் போட்டியிட்டால் ஜெயிப்பதற்கு வாய்ப்பு இருக்கிறதா ? என்பது குறித்து ஆய்வு செய்யத்தான் என தகவல்கள் வெளியாகியுள்ளன .


தஞ்சாவூரில் நடந்த திருமண நிகழ்ச்சியில் திமுக செயல் தலைவரும் எதிர்க்கட்சி தலைவருமான ஸ்டாலினும் சசிகலாவின் சகோதரர் திவாகரனும் நேரில் சந்தித்துக்கொண்டனர் . திமுக இளைஞரணி துணை செயலாளரும் திருவெறும்பூர் திமுக எம் . எல் . ஏவுமான அன்பில் மகேஷ் பொய்யாமொழி இல்லத் திருமண விழாவில் , திமுக செயல் தலைவர் ஸ்டாலின் கலந்துகொண்டு திருமணத்தை நடத்தி வைத்தார் . இந்த விழாவில் பேசிய ஸ்டாலின் , தன்னை செயல்படாத தலைவர் என விமர்சித்த முதல்வர் பழனிசாமிக்கு பதிலடி கொடுத்தார் . நான் வேண்டுமானால் செயல்படாத தலைவராக இருந்துவிட்டு போகிறேன் . ஆனால் அவரைப்போல் எடுபிடி முதல்வராக இருக்கமாட்டேன் என கடுமையாக பதிலடி கொடுத்தார் . இந்த திருமண நிகழ்ச்சிக்கு அண்ணா திராவிடர் கழக பொதுச்செயலாளரும் சசிகலாவின் சகோதரருமான திவாகரனும் வந்திருந்தார் . இதையடுத்து இருவரும் நேரில் சந்தித்து கைகுலுக்கி ஒருவரையொருவர் நலம் விசாரித்து கொண்டனர் . இந்த சந்திப்பு தொடர்பாக பேசிய திவாகரன் , ஸ்டாலின் திருமணத்திற்கு வருவது தமக்கு தெரியாது என தெரிவித்தார் . அதனால் இந்த சந்திப்பு தற்செயலான சந்திப்பு என்றும் அரசியல் ரீதியான சந்திப்பு இல்லை என்றும் கூறப்படுகிறது . அம்மா மக்கள் முன்னேற்ற கழகம் என்ற இயக்கத்தை தினகரன் தொடங்கியதிலிருந்து தினகரனுக்கும் திவாகரனுக்கும் மோதல் வெடித்தது . தினகரன் தொடங்கிய இயக்கத்தின் பெயரில் அண்ணா , திராவிடம் ஆகிய வார்த்தைகள் இல்லை என்று எதிர்ப்பு தெரிவித்தார் திவாகரன் . குடும்பம் வேறு , கட்சி வேறு என்று பதிலடி கொடுத்தார் தினகரன் . அதன்பிறகு இருவருக்கும் இடையே மோதல் வெடித்தது . இதன் எதிரொலியாக சசிகலாவின் பெயரை பயன்படுத்த கூடாது என திவாகரனுக்கு சசிகலா சார்பில் உத்தரவிடப்பட்டது . இதையடுத்து அண்ணா திராவிடர் கழகம் என்ற இயக்கத்தை திவாகரன் தொடங்கி நடத்திவருவது குறிப்பிடத்தக்கது . தினகரன் திவாகரன் இடையே மோதல் ஏற்பட்ட நிலையில் , ஸ்டாலின் திவகாரன் சந்திப்பு அரசியல் வட்டாரத்தில் பல கேள்விகளையும் பரபரப்பையும் ஏற்படுத்தியுள்ளது .


தோல்விகள் தான் அணியின் சிறந்த ஆட்டத்தை வெளிக்கொண்டுவர உதவும் என்பதால் சில தோல்விகள் தேவைதான் என்று இந்திய அணியின் தலைமை பயிற்சியாளர் ரவி சாஸ்திரி தெரிவித்துள்ளார் . வெஸ்ட் இண்டீஸுக்கு எதிரான ஒருநாள் தொடரை இந்திய அணி 3 - 1 என வென்றது . முதல் போட்டியில் அபார வெற்றி பெற்ற இந்திய அணி , மூன்றாவது போட்டியில் தோல்வியடைந்தது . இரண்டாவது போட்டி டிராவில் முடிந்தது . கடைசி இரண்டு போட்டிகளில் அபார வெற்றிகளை பெற்று தொடரை கைப்பற்றியது இந்திய அணி . தொடரை வென்றதற்கு அப்பாற்பட்டு , இந்த தொடரில் பல சாதனைகளை இந்திய அணி நிகழ்த்தியுள்ளது . ரோஹித் சர்மா மற்றும் விராட் கோலியும் பல சாதனைகளை செய்துள்ளனர் . மேலும் இந்த தொடரில் இந்திய அணியின் நான்காம் வரிசை பேட்ஸ்மேனுக்காக பிரச்னைக்கு ராயுடுவின் மூலம் தீர்வு கிடைத்துள்ளது . கலீல் அகமது என்ற இளம் இடது கை வேகப்பந்துவீச்சாளர் நம்பிக்கை அளித்துள்ளார் . இந்நிலையில் , தொடரை வென்றபிறகு பேசிய இந்திய அணியின் தலைமை பயிற்சியாளர் ரவி சாஸ்திரி , இரண்டாவது மற்றும் மூன்றாவது போட்டிகளில் இந்திய அணி அதன் சிறந்த ஆட்டத்தை வெளிப்படுத்தவில்லை . அந்த போட்டிகளில் இன்னும் சிறப்பாக ஆடியிருக்க வேண்டும் . ஆனால் அதுபோன்ற தோல்விகள்தான் ஒரு அணியாக மீண்டெழ உதவும் . கடைசி இரண்டு போட்டிகளில் நாம் சிறப்பாக ஆடினோம் . ராயுடுவின் ஆட்டம் எனக்கு மகிழ்ச்சியளிக்கிறது . இரண்டு ஆண்டுகளுக்கு பிறகு மீண்டும் அணியில் வாய்ப்பு கிடைக்கும் ஒரு வீரர் சிறப்பாக ஆடி தன்னை நிரூபிப்பது என்பது சாதாரண விஷயமல்ல . இரண்டு போட்டிகளில் சரியாக ஆடவில்லை என்றாலே அவருக்கான இடம் பறிபோய்விடும் . ஆனால் அதுபோன்ற அழுத்தங்களை எல்லாம் சிறப்பாக கையாண்டு அருமையாக ஆடினார் ராயுடு . இடது கை வேகப்பந்து வீச்சாளர் கலீல் அகமது அனுபவமில்லாத இளம் வீரராக இருந்தாலும் பந்துவீச்சில் வேரியேஷன் இருக்கிறது . ஆக்ரோஷமாகவும் இருக்கிறார் என சாஸ்திரி தெரிவித்தார் .


சிறப்பு நீதிமன்ற நீதிபதி ஓ . பி . ஷைனி இன்று அறிவிக்கிறார் . மத்தியில் காங்கிரஸ் தலைமையிலான ஐக்கிய முற்போக்கு கூட்டணி ஆட்சியில் 2 ஜி அலைக்கற்றை ஒதுக்கீட்டில் முறைகேடு நடந்ததாக புகார் கூறப்பட்டது . இதுதொடர்பாக முன்னாள் தொலை தொடர்பு துறை அமைச்சர் ஆ . ராசா , தி . மு . க . எம் . பி . கனிமொழி மற்றும் சில நிறுவன நிர்வாகிகள் மீது குற்றம் சாட்டப்பட்டது . சிறப்பு நீதிமன்றத்தில் நீதிபதி ஓ . பி . ஷைனி முன்னிலையில் நடைபெற்று வருகிறது . இந்த வழக்கின் தீர்ப்பு தேதி அக்டோபர் 25 - ம் தேதி வெளியாகும் என ஏற்கனவே அறிவிக்கப்பட்டு இருந்தது . ஆனால் அன்று தீர்ப்பு தேதியை அறிவிக்காமல் , நவம்பர் 7 - ம் தேதி அதாவது இன்று வெளியாகும் என நீதிபதி ஓ . பி . ஷைனி அறிவித்திருந்தார் . தீர்ப்புடன் கூடுதல் ஆவணங்களை சேர்க்க வேண்டிய பணிகள் நடப்பதால் தீர்ப்பு தேதி அறிவிப்பில் தாமதம் ஏற்பட்டுள்ளது என்றும் , எனவே , நவம்பர் 7 - ம் தேதி தீர்ப்பு தேதி வெளியாகும் எனவும் தெரிவித்தார் . அதன்படி இன்று தீர்ப்பு தேதி இன்று வெளியாகும் என எதிர்பார்க்கப்படுகிறது . இதையடுத்து ஆ . கனிமொழி ஆகியோர் டெல்லி சி . பி . ஐ . சிறப்பு நீதிமன்றத்தில் இன்று ஆஜராவர்கள் என எதிர்பார்க்கப்படுகிறது .


அதிமுகவில் இணையப்போகிறேன் என இயக்குநரும் , நடிகருமான கே . பாக்யராஜ் தடாலடியாக அறிவித்துள்ளார் . ஜெயலலிதா மறைந்த பிறகு , தமிழக அரசியல் பரபரப்புக்கு பஞ்சம் இல்லாமல் நகர்ந்து கொண்டிருக்கிறது . ஜெயலலிதாவின் மறைவிற்கு பிறகு , அதிமுகவை தலைமை தாங்கிய சசிகலா சிறைக்கு சென்று விட அதன்பிறகு தினகரன் துணைப் பொதுச் செயலர் என கூறிக்கொண்டு தலைமை தாங்க முற்பட்டார் . இந்நிலையில் , பிரிந்திருந்த ஓபிஎஸ் , ஈபிஎஸ் ஒன்று சேர்ந்தனர் . ஆனால் தினகரன் தலைமையையோ அல்லது சசிகலா குடும்ப அரசியலையோ ஏற்காத அதிமுகவினர் , தினகரனை கழற்றி விட்டனர் . இதனால் தினகரன் தனியாக செயல்பட அதிமுக . , கட்சிக்குள் சலசலப்பு ஏற்பட்டு வருகிறது . தொலைக்காட்சி நிகழ்ச்சியில் தொகுப்பாளராக களமிறங்கிய நடிகர் கமல் அரசியல் குறித்து அவ்வப்போது சூசகமான கருத்துகளை தெரிவித்து வருகிறார் . நீண்ட நாட்களாக அரசியலுக்கு வருவாரா மாட்டாரா என்று நினைத்துக் கொண்டிருந்த ரஜினி , ஒரு வழியாக அரசியலுக்கு வருவதாக அறிவித்து , ஏதோ முன்னேற்பாடுகளைச் செய்து வருகிறார் . மறைந்த ஜெயலலிதா உயிருடன் இருந்த போது எடுத்த வீடியோவை , தினகரன் ஆதரவாளரான வெற்றிவேல் ஆர் . கே . நகர் வாக்குப் பதிவுக்கு முன்னர் வெளியிட்டு பரபரப்பை ஏற்படுத்தினார் . இப்படி தமிழக அரசியல் ஒவ்வொரு நாளும் விறுவிறுப்பாக சென்று கொண்டிருக்க இயக்குநரும் , நடிகருமான பாக்யராஜ் அரசியலுக்கு வருவேன் என அதிரடியாக அறிவித்தார் . தனியார் இணைய தளத்திற்கு பேட்டியளித்துள்ள அவர் , அரசியலில் இறங்கினால் அதிமுகவில் சேருவேன் என்றும் எம் . ஜி . ஆர் தொடங்கிய கட்சி தற்போது சிக்கலுக்கு உள்ளாகியிருக்கிறது . எனவே அவரின் பக்தனாக கட்சியை வீழ்ச்சியடையாமல் , என்னால் முடிந்த அளவுக்குப் பாடுபடுவேன் என்றும் தெரிவித்துள்ளார் . .


தே . மு . தி . க தலைவர் விஜயகாந்தை வீல் சேரில் வைத்து சால்வை மூலம் அவர் முகத்தை மறைத்து சென்னை விமான நிலையத்தில் இருந்து அமெரிக்காவிற்கு அவரது குடும்பத்தினர் ரகசியமாக அழைத்துச் சென்றுள்ளனர் . மருத்துவ சிகிச்சைக்காக விஜயகாந்த் நேற்று ( 08 - 07 - 2018 ) சென்னையில் இருந்து அமெரிக்கா புறப்பட்டார் . அவர் விமான நிலையத்திற்கு வரும் தகவல் அறிந்து ஏராளமான செய்தியாளர்கள் மற்றும் கேமரா மேன்கள் விமான நிலையத்தில் காத்திருந்தனர் . நள்ளிரவு நேரத்தில் அமெரிக்கா செல்லும் விமானம் என்பதால் விஜயகாந்த் சுமார் 11 மணி அளவில் விமான நிலையம் வருவார் என்று எதிர்பார்க்கப்பட்டது . ஆனால் 11.30 மணியை கடந்த பிறகும் விஜயகாந்த் விமான நிலையத்திற்கு வரவில்லை . இதனால் ஏமாற்றம் அடைந்திருந்த செய்தியாளர்கள் மேற்கொண்ட விசாரணையின் போது தான் , விஜயகாந்த் வி . ஐ . பிக்கள் செல்லும் வாயில் வழியாக 11 மணி அளவிலேயே விமான நிலையத்திற்குள் சென்றுவிட்டது தெரியவந்தது . மேலும் வி . ஐ . பி நுழைவு வாயில் வழியாக விஜயகாந்தை அவரது மனைவி பிரேமலதா தான் அழைத்துச் சென்றுள்ளார் . மேலும் சில உறவினர்கள் மட்டுமே உடன் இருந்துள்ளனர் . அதிலும் விஜயகாந்த்தை வீல் சேரில் அமர வைத்து உள்ளே அழைத்துச் சென்றுள்ளனர் . அப்போது அவர் வேறு யாருக்கும் தன்னை அடையாளம் தெரிந்துவிடக்கூடாது என்பதற்காக சால்வை ஒன்றால் தனது தலையில் முக்காடு போட்ட நிலையில் வீல்சேரில் அமர்ந்து சென்றுள்ளார் . பாஸ்போர்ட் வெரிபிகேசனுக்காக விஜயகாந்தின் முகத்தை பார்க்க வேண்டும் என்று அதிகாரிகள் கூறியுள்ளனர் . அப்போது தான் விஜயகாந்த் தலையை சுற்றியிருந்த சால்வையை அகற்றி முகத்தை காட்டியுள்ளார் . இதன் பின்னர் அவர் விமானத்தில் ஏறி அமெரிக்கா புறப்பட்டுச் சென்றுள்ளார் . ஏற்கனவே விஜயகாந்த் சிகிச்சைக்காக அமெரிக்கா செல்ல உள்ளதாக தே . மு . தி . க தரப்பு தெரிவித்துவிட்ட நிலையில் , எதற்காக அவரை ரகசியமாக விமான நிலையத்திற்குள் அழைத்தச் சென்றனர் என்பது புரியாத புதிராக உள்ளது .


பாகுபலி திரைப்படம் இன்று அனைத்து திரையுலகினரும் பார்த்து வியக்கும் அளவிற்கு பெரும் சாதனை படைத்த படமாக பார்க்கப்படுகிறது . இந்த படத்தில் நடித்த பலருக்கும் தொடர்ந்து வாழ்த்துக்கள் குவிந்து வரும் நிலையில் , இப்படத்தில் முக்கிய கதாபாத்திரமான ராஜ மாதா சிவகாமி கதாபாத்திரத்தில் நடித்த ரம்யா கிருஷ்ணன் . முதலில் இந்த கதாபாத்திரத்திற்கு தேர்வு செய்யப்பட்டவர் நடிகை ஸ்ரீதேவி , அவர் மறுக்கவே ஒரு சில முக்கிய நடிகைகளிடம் நடிக்க பேச்சுவார்த்தை நடந்தது . ஆனால் அனைவரும் இந்த கதையை ஒற்றுக்கொள்ளாததால் பின் கடைசியாக அந்த கதாபாத்திரத்தில் ரம்யா நடித்தார் . ஆரம்பத்தில் அவரும் இதை வேண்டாம் என ஒதுக்கினாராம் . ஏன் தெரியுமா . ஒரு படத்திற்காக 3 வருடத்தை கொடுத்தால் மற்ற படங்கள் , சீரியல்களில் நடிக்க முடியாது . பலரும் மறந்து விடுவார்கள் என்கிற பயத்தால் . பின் ராஜமௌலியே போன் செய்து கதையில் உங்க பகுதியை கேட்டுப்பாருங்கள் என்றாராம் . கதை கேட்ட பின் பிரம்மிப்பான ரம்யா உடனே ஓகே சொல்லி கூடுதலான நாட்களை கொடுத்தாராம் . மேலும் ரம்யா கிருஷ்ணான் நடித்து வரும் சீரியல் இந்த படத்தால் நிச்சயம் தடைபடாது என்று உறுதியளித்தாராம் . அதற்கு ஏற்றாப்போல் இறுதி வரை நடந்துகொண்டார் ராஜமௌலி என்பது குறிப்பிடத்தக்கது .


விஜய் ஹஸாரே கோப்பை கிரிக்கெட் போட்டியின் ' சி ' பிரிவில் தமிழகம் தனது முதல் ஆட்டத்தில் 76 ஓட்டங்கள் வித்தியாசத்தில் குஜராத்தை வீழ்த்தி வெற்றிப் பெற்றது . விஜய் ஹஸாரே கோப்பை கிரிக்கெட் போட்டி சென்னையில் நேற்று நடைபெற்றது . இந்த ஆட்டத்தில் முதலில் பேட் செய்த தமிழகம் 50 ஓவர்களில் 8 விக்கெட் இழப்புக்கு 311 ஓட்டங்கள் குவித்தது . அடுத்து ஆடிய குஜராத் 45.1 ஓவர்களில் 235 ஓட்டங்களுக்கு ஆட்டமிழந்தது . முன்னதாக டாஸ் வென்ற குஜராத் ஃபீல்டிங்க் செய்ய முடிவெடுத்தது . ஆடிய தமிழகத்தில் அதிகபட்சமாக தொடக்க வீரர் கெளஷிக் காந்தி 11 பவுண்டரிகள் , ஒரு சிக்ஸருடன் 127 ஓட்டங்கள் விளாசினார் . கேப்டன் விஜய் சங்கர் 8 பவுண்டரிகள் , 2 சிக்ஸர்கள் உள்பட 100 ஓட்டங்கள் அடித்தார் . முரளி விஜய் 11 ஓட்டங்கள் , பாபா அபராஜித் 16 ஓட்டங்கள் , ஜெகதீசன் 27 ஓட்டங்கள் எடுக்க , இதர வீரர்கள் ஒற்றை இலக்க ஓட்டங்களில் வீழ்ந்தனர் . குஜராத் தரப்பில் சிந்தன் கஜா 3 விக்கெட்டுகள் சாய்த்தார் . பின்னர் 312 ஓட்டங்களை இலக்காகக் கொண்டு ஆடிய குஜராத்தில் பார்கவ் மெராய் அதிகபட்சமாக 101 ஓட்டங்கள் அடித்தார் . கேப்டன் பிரியங்க் பஞ்சல் 42 ஓட்டங்கள் எடுக்க , எஞ்சிய விக்கெட்டுகள் விரைவாக வீழ்ந்தன . தமிழக தரப்பில் அதிகபட்சமாக அஸ்வின் கிறிஸ்ட் 3 விக்கெட்கள் , ரவிச்சந்திரன் அஸ்வின் , வாஷிங்டன் சுந்தர் ஆகியோர் தலா 2 விக்கெட்டுகள் வீழ்த்தினர் .


முதல்வர் , துணை முதல்வர் தலைமையிலான உண்ணாவிரதத்தை நீர்த்துப்போக செய்வதற்காகவே திமுகவினர் மறியல் போராட்டம் நடத்துவதாக மக்களவை துணை சபாநாயகர் தம்பிதுரை குற்றம்சாட்டியுள்ளார் . காவிரி மேலாண்மை வாரியம் அமைப்பதற்காக மத்திய அரசுக்கு உச்சநீதிமன்றம் விதித்த கெடு கடந்த 29ம் தேதியுடன் முடிவடைந்த நிலையில் , மேலாண்மை வாரியம் அமைக்கப்படவில்லை . உச்சநீதிமன்ற தீர்ப்பில் குறிப்பிடப்பட்ட ஸ்கீம் என்ற வார்த்தைக்கு விளக்கம் கேட்டு மத்திய அரசு உச்சநீதிமன்றத்தை நாடியுள்ளது . அதேநேரத்தில் உச்சநீதிமன்ற தீர்ப்பை அமல்படுத்தாத மத்திய அரசுக்கு எதிராக தமிழக அரசு சார்பில் , நீதிமன்ற அவமதிப்பு வழக்கு தொடரப்பட்டுள்ளது . தமிழகம் தொடர்ந்த நீதிமன்ற அவமதிப்பு வழக்கை வரும் 9ம் தேதி விசாரிப்பதாக உச்சநீதிமன்றம் தெரிவித்துள்ளது . ஸ்கீம் என்ற வார்த்தைக்கு விளக்கம் கேட்டு மத்திய அரசு தாக்கல் செய்த மனுவையும் சேர்த்து விசாரிப்பதாக நீதிமன்றம் தெரிவித்துள்ளது . இதற்கிடையே காவிரி மேலாண்மை வாரியம் அமைத்தே தீர வேண்டும் என்பதில் தமிழக விவசாயிகள் , அரசியல் கட்சியினர் உள்ளிட்ட அனைத்து தரப்பினரும் உறுதியாக இருக்கின்றனர் . அதற்கான அழுத்தத்தை மத்திய அரசுக்கு கொடுக்கும் விதமாக தமிழகம் முழுவதும் பல்வேறு போராட்டங்கள் வலுத்துள்ளன . விவசாயிகள் , அரசியல் கட்சியினர் , மாணவர்கள் என அனைத்து தரப்பினரும் போராட்டத்தில் குதித்துள்ளனர் . திமுக சார்பில் தினமும் மறியல் போராட்டம் நடத்தப்பட்டு வருகிறது . அதிமுக சார்பில் , முதல்வர் , துணை முதல்வர் , அமைச்சர்கள் தலைமையில் தமிழகம் முழுவதும் உண்ணாவிரத போராட்டம் நடைபெற்று வருகிறது . கடையடைப்பு , ரயில் மறியல் , சாலை மறியல் என தமிழகம் முழுவதுமே போராட்டக்களமாக காட்சியளிக்கிறது . ஆளுங்கட்சியான அதிமுக சார்பில் முதல்வர் பழனிசாமி மற்றும் துணை முதல்வர் பன்னீர்செல்வம் தலைமையில் சென்னை சேப்பாக்கத்தில் உண்ணாவிரதம் நடந்துவருகிறது . அதேபோல அமைச்சர்கள் தலைமையில் , மாநிலம் முழுவதும் உண்ணாவிரத போராட்டம் நடந்துவருகிறது . இதற்கிடையே திமுக மற்றும் கூட்டணி கட்சிகளின் சார்பில் தமிழகம் முழுவதும் சாலை மறியல் , ரயில் மறியல் ஆகிய போராட்டங்கள் நடத்தப்பட்டு வருகின்றன . திமுக சார்பில் தினமும் மறியல் போராட்டங்கள் நடத்தப்படுகின்றன . கடையடைப்பு போராட்டமும் நடத்தப்பட்டு வருகிறது . இதனால் தமிழகமே ஸ்தம்பித்துள்ளது . இந்நிலையில் , நாடாளுமன்ற வளாகத்தில் அதிமுக எம்பிக்கள் ஆர்ப்பாட்டம் நடத்தினர் . அப்போது செய்தியாளர்களிடம் பேசிய மக்களவை துணை சபாநாயகர் தம்பிதுரை , காவிரியில் தமிழகத்தின் உரிமைக்காக உண்மையாகவும் உணர்வுப்பூர்வமாகவும் போராடுவது அதிமுக தான் . எம்ஜிஆர் , ஜெயலலிதா ஆகியோர் காவிரி உரிமைக்காக போராடினர் . அவர்களின் வழியில் தற்போதைய அதிமுகவும் போராடி வருகிறது . காவிரியில் தமிழகத்தின் உரிமையை மீட்டெடுப்பதற்காக திமுக போராட்டம் நடத்தவில்லை . திமுகவினர் இந்த விவகாரத்தை வைத்து அரசியல் செய்கின்றனர் . காவிரி விவகாரம் முடிவுக்கு வரக்கூடாது என்பதே திமுகவின் நோக்கம் . முதல்வர் மற்றும் துணை முதல்வர் தலைமையில் உண்ணாவிரதம் நடந்துவருகிறது . அந்த போராட்டத்தை நீர்த்துப்போக செய்து கவனத்தை தங்கள் பக்கம் திருப்புவதற்காகவே மறியல் போராட்டங்களை திமுகவினர் நடத்துகின்றனர் என தம்பிதுரை குற்றம்சாட்டினார் .


பாஜக தமிழகத் தலைவர் தமிழிசை சவுந்தரராஜனைக் கண்டித்து வரும் 28ஆம் தேதி அனைத்து மாவட்டத் தலைநகரங்களிலும் தொடர் முழக்கப் போராட்டம் நடைபெறும் என்று பாமக சார்பில் அறிவிக்கப்பட்டுள்ளது . கடந்த சில நாட்களுக்கு முன்பாக தொலைக்காட்சி நிகழ்ச்சியில் கலந்துகொண்ட தமிழக பாஜக தலைவர் தமிழிசையிடம் பசுமை வழிச் சாலைக்காக மரங்கள் வெட்டப்படுவதாக பாமக நிறுவனர் ராமதாஸ் கூறியுள்ளாரே என்று கேள்வி எழுப்பப்பட்டது . அதற்கு மரம் வெட்டுவதைப் பற்றி இவர்கள் பேசலாமா என்று தமிழிசை எதிர்க் கேள்வி எழுப்பினார் . இதற்கு எதிராகக் கொந்தளித்த பாமகவினர் நேற்று பாஜக தலைமை அலுவலகத்தை முற்றுகையிட்டு போராட்டத்தில் ஈடுபட்டனர் . இதனால் இருதரப்புக்கும் இடையே மோதல் உருவானது . மேலும் தமிழிசை அன்புமணி இடையே டிவிட்டரில் கடும் கருத்து மோதல் ஏற்பட்டது . 108 சமுதாயங்களுக்கு சமூக நீதி கிடைப்பதற்கு காரணமாக இருந்த ராமதாஸின் போராட்டத்தைக் கொச்சைப்படுத்திய தமிழிசை சவுந்தரராஜன் அதற்காக ராமதாஸிடமும் , வன்னியர் சமுதாயத்திடமும் நிபந்தனையின்றி மன்னிப்புக் கேட்க வேண்டும் என்று பாமக தலைவர் ஜி . கே . மணி அறிக்கை வெளியிட்ட நிலையில் , அரசியலில் யார் அறிவாளி என்று அன்புமணியுடன் நேரடி விவாதத்திற்குத் தயார் என்று தமிழிசை சவால் விடுத்துள்ளார் . இந்தச் சூழ்நிலையில் இன்று அறிக்கை வெளியிட்டுள்ள பாமக தலைவர் ஜி . கே . மணி , " சமூகநீதிப் போராட்டத்தை கொச்சைப்படுத்தும் வகையில் தமிழிசை சவுந்தரராஜன் கருத்து கூறியதன் மூலம் தமிழகத்திலுள்ள இரண்டரை கோடி பாட்டாளி மக்களின் உணர்வுகளை காயப்படுத்தியுள்ளார் " என்று குறிப்பிட்டுள்ளார் . இடஒதுக்கீடு கோரி நடைபெற்ற போராட்டம் குறித்தும் , உயிரிழப்புகள் குறித்தும் தனது அறிக்கையில் குறிப்பிட்டுள்ளார் . " தமிழிசை சவுந்தரராஜனுக்கு அரசியலில் கிழக்கும் தெரியாது ; மேற்கும் தெரியாது . மாறாக மற்ற கட்சிகளின் தலைவர்களை நாகரிகம் இல்லாமல் விமர்சித்துப் பேசுவதன் மூலம் மிகக்கேவலமான முறையில் அரசியல் நடத்துவதற்கு மட்டுமே தெரியும் . தமிழக அரசியலில் மக்கள் முகம் சுழிக்கும் அளவுக்கு மோசமான தலைவராகியிருப்பவர் தமிழிசை மட்டுமே " என்றும் விமர்சித்துள்ளார் . " தமிழகத்தின் பெரும்பான்மை சமுதாய மக்களின் சமூகநீதிப் போராட்டத்தைக் கொச்சைப்படுத்திவிட்டு , அதற்காக மன்னிப்புக் கேட்காத தமிழிசை தமது செயலை நியாயப்படுத்தி வருகிறார் . மானமுள்ள தீரத்திற்கு பெயர்போன மக்கள் இதை ஒருபோதும் சகித்துக் கொள்ள மாட்டார்கள் ; மன்னிக்க மாட்டார்கள் " என்று குறிப்பிட்டுள்ளார் .


இந்திய டெஸ்ட் அணியின் விக்கெட் கீப்பராக இருந்துவந்த சஹா , தோள்பட்டை காயம் காரணமாக இங்கிலாந்து தொடரிலிருந்து விலக்கப்பட்டுள்ளார் . அவருக்கு தோள்பட்டையில் அறுவை சிகிச்சை செய்யப்பட உள்ளது . 2014ம் ஆண்டு டெஸ்ட் கிரிக்கெட்டிலிருந்து தோனி ஓய்வு பெற்ற பிறகு , டெஸ்ட் அணியின் விக்கெட் கீப்பராக சஹா செயல்பட்டு வந்தார் . காயத்தால் இவர் ஆட முடியாத போட்டிகளில் பார்த்திவ் படேல் ஆடிவந்தார் . தென்னாப்பிரிக்காவுக்கு எதிரான டெஸ்ட் தொடரில் சில கேட்ச் வாய்ப்புகளை பார்த்திவ் படேல் நழுவவிட்டது அணி தேர்வாளர்களுக்கு அதிருப்தியை ஏற்படுத்தியது . அதனால் ஐபிஎல்லில் காயமடைந்து சஹா ஆடமுடியாத சூழல் உருவானபோது , ஆஃப்கானிஸ்தானுக்கு எதிரான டெஸ்ட் அணியில் பார்த்திவிற்கு பதிலாக தினேஷ் கார்த்திற்கு வாய்ப்பு அளிக்கப்பட்டது . ஏற்கனவே இந்திய அணியில் ஆடுவதற்கான வாய்ப்பு கிடைக்காமல் தவித்துவந்த பார்த்திவ் படேல் கிடைத்த வாய்ப்பை சரியாக பயன்படுத்துக்கொள்ளவில்லை . தோள்பட்டையில் ஏற்பட்டுள்ள காயம் காரணமாக இங்கிலாந்துக்கு எதிரான டெஸ்ட் தொடரிலிருந்து நீக்கப்பட்டுள்ள சஹாவிற்கு தோள்பட்டையில் அறுவை சிகிச்சை செய்யப்பட உள்ளது . அவருக்கு பதிலாக இந்திய அணியில் தினேஷ் கார்த்திக் மற்றும் ரிஷப் பண்ட் ஆகியோர் சேர்க்கப்பட்டுள்ளனர் . ஏற்கனவே டெஸ்ட் போட்டிகளில் சஹாவின் பேட்டிங் , திருப்தி அளிக்கக்கூடியதாக இல்லை . பார்த்திவ் படேலின் விக்கெட் கீப்பிங் செயல்பாடும் சரியில்லை . இந்நிலையில் , இங்கிலாந்துக்கு எதிரான டெஸ்ட் போட்டிகளில் தினேஷ் கார்த்திக் சிறப்பாக செயல்பட்டுவிட்டால் , டெஸ்ட் அணியில் தினேஷ் கார்த்திற்கான இடம் உறுதி செய்யப்பட்டுவிடும் . ஏனெனில் சஹா தோள்பட்டை அறுவை சிகிச்சை செய்யப்பட்டு , அதிலிருந்து மீண்டு வர சில மாதங்கள் ஆகலாம் . மேலும் சஹாவின் பேட்டிங்கில் அணி தேர்வாளர்களுக்கும் நிர்வாகத்துக்கும் திருப்தி இல்லாத நிலையில் , இங்கிலாந்து டெஸ்டில் தினேஷ் கார்த்திக் பேட்டிங் மற்றும் விக்கெட் கீப்பிங்கில் சோபிக்கும் பட்சத்தில் அவருக்கான இடம் உறுதி செய்யப்பட வாய்ப்புள்ளது . ஏனெனில் அவருக்கு மாற்றாக இருக்கும் மற்றொரு வீரர் ரிஷப் பண்ட் இளம் வீரர் . டெஸ்ட் போட்டிகளில் ஆடிய அனுபவம் இல்லாதவர் . அது தினேஷ் கார்த்திற்கு சாதகமாக அமையலாம் . ஆனால் அதை தினேஷ் கார்த்திக் பயன்படுத்திக் கொள்வதுதான் முக்கியம் . தினேஷ் கார்த்திக்கிற்கு அடுத்தபடியாக ரிஷப் பண்ட் , சஞ்சு சாம்சன் , இஷான் கிஷான் என விக்கெட் கீப்பர்கள் வரிசை கட்டி நிற்கின்றனர் . சஹா டெஸ்ட் போட்டிகளில் மட்டுமே ஆடிவருகிறார் . ஒருநாள் போட்டிகளில் தோனிக்கு அடுத்து , தினேஷ் கார்த்திக் அல்லது இளம் வீரர்களுக்கு வாய்ப்பு அளிக்கப்படும் . எனவே ஒருநாள் மற்றும் டி20 கிரிக்கெட்டில் இனிமேல் அவருக்கு இடம்கிடைக்க வாய்ப்பில்லை . இப்படியான சூழலில் , ஏற்கனவே சஹாவின் பேட்டிங்கில் தேர்வாளர்களுக்கு திருப்தி இல்லாத நிலையில் , தற்போதைய தோள்பட்டை காயத்திலிருந்து மீண்டு வருவதற்குள் தினேஷ் கார்த்திக் தன்னை நிரூபித்துவிட்டால் , சஹாவிற்கான இடம் சந்தேகம்தான் . .


சிபிஐ நெருக்கடி இறுகுவதால் , அமைச்சர் விஜயபாஸ்கரிடம் , பதவியை ராஜினாமா செய்யும்படி , முதல்வர் எடப்பாடி அறிவுறுத்தியதாக கூறப்படுகிறது . சென்னை , ஆர் . கே . நகர் இடைத்தேர்தலின்போது , தமிழக சுகாதாரத் துறை அமைச்சர் , விஜயபாஸ்கரின் வீட்டில் , வருமான வரித் துறையினர் , அதிரடி சோதனை நடத்தினர் . அப்போது , டிடிவி . தினகரனுக்காக பணம் பட்டுவாடா செய்ததற்கான ஆவணங்களை பறிமுதல் செய்தனர் . இதுதொடர்பான விசாரணை நடந்து வருகிறது . அந்த நேரத்திலேயே அவரை , ராஜினாமா செய்யும்படி , எதிர்க்கட்சிகள் வலியுறுத்தின . பின்னர் , அரசால் தடை செய்யப்பட்ட , குட்கா பொருட்களை , கடைகளில் விற்பனை செய்ய , லஞ்சம் வாங்கியதாக , அவர் மீது குற்றச்சாட்டு எழுந்தது . அப்போது மீண்டும் , அவரை ராஜினாமா செய்யும்படி , எதிர்க்கட்சிகள் வலியுறுத்தின . குட்கா ஊழல் வழக்கை , சிபிஐ , விசாரிக்க கோரி , திமுக உள்ளிட்ட எதிர்க்கட்சிகள் போர்க்கொடி தூக்கின . மேலும் திமுக சார்பில் , வழக்கு தொடரப்பட்டது . நீதிமன்றமும் , இந்த வழக்கை சிபிஐ , விசாரணை உத்தரவிட்டது . அதன்பேரில் சிபிஐ அதிகாரிகள் தொடர்ந்து விசாரித்து வருகின்றனர் . இதில் அமைச்சர் விஜயபாஸ்கர் , முன்னாள் அமைச்சர் ரமணா ஆகியோரிடம் , சிபிஐ அதிகாரிகள் துருவி துருவி விசாரித்தனர் . மேலும் , அமைச்சர் விஜயபாஸ்கரின் உதவியாளர்களிடமும் , விசாரணை நடந்து வருகிறது . சிபிஐ . விசாரணை தீவிரமாகி உள்ளதால் , அடுத்து கைது நடவடிக்கை எடுக்கலாம் என உளவுத் துறை போலீசார் , அரசுக்கு தகவல் தெரிவித்துள்ளனர் . இதையொட்டி கடந்த 2 நாட்களுக்கு முன் முதல்வர் எடப்பாடி பழனிசாமி , தனது வீட்டுக்கு , அமைச்சர் விஜயபாஸ்கரை வரவழைத்தார் . அப்போது , அமைச்சர் பதவியை ராஜினாமா செய்யும்படி வலியுறுத்தியதாக கூறப்படுகிறது . விசாரணை முடிந்த பின் , மீண்டும் பதவி வழங்கப்படும் . கட்சியில் முக்கியத்துவம் தரப்படும் என , முதல்வர் உறுதி அளித்ததாக தெரிகிறது . இதனால் , அமைச்சர் விஜயபாஸ்கர் தனது அமைச்சர் பதவியை விரைவில் ராஜினாமா செய்வார் என அதிமுக முக்கிய நிர்வாகிகள் கூறுகின்றனர் .


ஆர் . கே . நகர் தேர்தல் ரத்து , விஜயபாஸ்கர் வீட்டில் ரெய்டு என தொடர்ந்து தமிழக அரசுக்கு நெருக்கடி கொடுத்து வருவதால் பாஜகவுடம் மோதல் போக்கை கடைப்பிடிக்க வேண்டாம் என அமைச்சர்களுக்கு முதலமைச்சர் எடப்பாடி பழனிசாமி அறிவுறுத்தியுள்ளார் . ஆர் . கே . நகர் தொகுதியில் வாக்காளர்களுக்கு பணப் பட்டுவாடா செய்ததாக வந்த புகாரை தொடர்ந்துவருமான வரித்துறை அதிகாரிகள் கடந்த வெள்ளிக்கிழமை சுகாதாரத்துறை அமைச்சர் விஜயபாஸ்கர் வீடுமற்றும் அவரது கல்குவாரி , உறவினர்கள் , உதவியாளர்கள் வீடுகளில் சோதனை நடத்தினார்கள் . இந்த சோதனையில் ஆர் . கே . நகர் தொகுதி வாக்காளர்களுக்கு பணப் பட்டுவாடா செய்வதற்கான ஆவணங்கள்மற்றும் ரொக்கப்பணம் கைப்பற்றப்பட்டன . . கைப்பற்றப்பட்ட ஆவணங்களின் அடிப்படையில் அமைச்சர் விஜயபாஸ்கரை நுங்கம்பாக்கத்தில் உள்ள வருமானவரித்துறை அலுவலகத்துக்கு வரவழைத்து வருமானவரித்துறை உயர் அதிகாரிகள் பல மணி நேரம் விசாரணைநடத்தினார்கள் . அப்போது விஜயபாஸ்கர் அளித்த பதில்கள் முழுவதையும் வீடியோவில் பதிவு செய்தனர் . அடுத்த கட்டமாக விஜயபாஸ்கரின் வங்கி லாக்கரையும் சோதனையிட வருமான வரித்துறை அதிகாரிகள்முடிவுசெய்துள்ளனர் . பல கோடி பணம் கைமாற்றப்பட்டதற்கான ஆவணங்கள் வருமான வரித்துறையினரிடம் சிக்கிஉள்ளதால் அமலாக்கப்பிரிவு அதிகாரிகளும் விஜயபாஸ்கரிடம் விரைவில் விசாரணை நடத்துவார்கள் எனதெரிகிறது . இந்த பிரச்சினையை எப்படி சமாளிப்பது என்பது குறித்து முதலமைச்சர் எடப்பாடி பழனிசாமி , தலைமையில் அமைச்சர்கள் பங்கேற்ற ஆலோசனைகூட்டம் நடைப்பெற்றது . இதில் அமைச்சர்கள் ஜெயகுமார் , செங்கோட்டையன் , தங்கமணி , வேலுமணி , விஜய பாகம் உள்ளிட்டோர் பங்கேற்று தீவிர ஆலோசனை நடத்தினர் . அப்போது தொடர்ந்து பாஜக , தமிழக அரசை குறிவைத்து செயல்பட்டு வருவதாக வந்த தகவல்களை அமைச்சர்களிடம் எடப்பாடி பழனிசாமி விளக்கினார் . எனவே பாஜகவுடன் மோதல் போக்கை யாரும் கடைப்பிடிக்க வேண்டாம் என வலியுறுத்தியதாக தகவல்கள் வெளியாகியுள்ளன .